खदेरन के पाठशाला - (दारू बन्दी) - लव कान्त सिंंह - मैना: भोजपुरी साहित्य क उड़ान (Maina Bhojpuri Magazine)\nHome लव कान्त सिंह Katha खदेरन के पाठशाला - (दारू बन्दी) - लव कान्त सिंंह\nखदेरन के पाठशाला - (दारू बन्दी) - लव कान्त सिंंह\n(पाठशाला में हुड़दंग मचल बा। लबेदवा खजूर के छींवकी से मंगरूआ के पूरा क्लास में दउड़ा-दउड़ा के पीट रहल बा। सब लड़िका हंसत बारें स, खदेरन ओकनी के छोड़ावे के परयास में ओकनी के पीछे-पीछे दउड़त बा तबले मास्टर साहेब के प्रवेश होता। सब लोग अपना-अपना सीट पर भाग जाता। मास्टर साहेब के देखते लबेदवा छींवकी तूड़ के खिड़की से फेंक देता)\nमास्टर साहेब - काहे जी, तुम लोग काहे रोज बउआए रहता है। साफ बेलजे हो गया है का ?\nसब - गुड मोर्लिंग माहटर साहेब\nमास्टर साहेब- हं हं मोर्लिंग, सब लोग बईठो लेकिन लबेदा आ मंगरू तुम लोग बेंच पर खाड़ा होखो। लगता है तुम्हारे बाबूजी को ओरहन देना ही पड़ेगा, चलो बताओ की आज काहे तुम लोग लड़ाई कर रहे थे।\nलबेदा- ऐ मास्टर साहेब पहिले ऐकरा से पुछीं की काहे हमरा माई के बारे में गलत-गलत बात कहत रहल ह, ओहीसे मरनी ह ऐकरा के।\nमास्टर साहेब- ऐ मंगरू तुम साफ बकलोले रह जाओगे का, काहे किसी के माई-बाप के बारे में गलत भाखा बोलते हो? का बोले थे तनी फेर से बोलो त?\nमंगरू- मारसायेब हम कुछो गलत ना कहनी हऽ, अपना हियां दारू बन्दी के खुशी में गांव भर के मेहरारू एगो जुलुस निकलले रहल ह लोग।\nमास्टर साहेब - हं त ई त एगो आफते न है जी लेकिन तुम उल्टा-सीधा काहे बक रहे थे ?\nमंगरू - पहिले सुनी त, ओह जुलुस के अगुअई लबेदवा के माई करत रहली आ नारा लगावत रहली - ‘‘नाया भतार - नीतीश कुमार’’।\nलबेदा- तोहरो माई त साड़ी खूंट के जुलुस में गइल रहली ह आ थपरी पीट-पीट के इहे बतिया दोहरावत रहली ह - ‘‘नाया भतार - नीतीश कुमार’’..‘‘नाया भतार - नीतीश कुमार’’।\nमंगरू - पहिले त तोहरे माई नू कहत रहली ह।\nलबेदा - छींवकिया के मार भुला गइले का, छुट्टी होखे दे तब बताइले।\nमास्टर साहेब- करोगे गुंडई, मारते-मारते दम छोड़ा देंगे। एक्के गांव में रहना है एक्के स्कूल में पढ़ना है आ आपसे में गुंडई करते हो। 56 इन्च का सीना हो गया है तो जाओ ना चाइना-पाकिस्तान से लड़ो, इहां का फंउक रहे हो।\nलबेदा - ऐ मारसायेब, अतने ना बता दीं कि अगर इहे बतिया कवनो रउरा माई के नाम लेके कहले रहीत त का करती रउआ ?\n(सब लड़िका हंसत बारें स)\nमास्टर साहेब - मारते-मारते पीठांस तुड़ देंगे, ढ़ेर बहसोगे त जानते हो न कि हम केतना लोग को सोझ कर दिए हैं। इ सब में तुम लोग का दोष नहीं है। सब सरकार का दोष है, का जरूरत था दारू बन्द करने का ?\nखदेरन - रउआ अइसन काहे कहत बानी मारसायेब, ई त बहुत बन्हिया कदम बा। नीतीश जी मोदी जी के नक्शा-कदम पर चलके कुछ बन्हिया काम त करत बारें नू।\nमास्टर साहेब - का बन्हिया काम कर रहे हैं, अरे किताब में भी लिखा है कि प्यासे को पिलाना पूण्य का काम होता है। इहां तो सब पर बैन हो गया।\nढ़ोंढ़ा - (बात काट के) ऐ मास्सायेब उ पानी पियावे के नू पूण्य कहले बा रउरा त ओकर माने ओइसहीं बदलत बानी जइसे कुछ विद्वान लोग संस्कृत के श्लोक के माने बदल के अर्थ अपना फायदा के हिसाब से क देले बा लोग।\nमास्टर साहेब - का घड़ी-घड़ी दांत चियारने लगते हो तुम सब। चलो आज इसी बात पर चर्चा किया जाए। सबसे पहिले मंगरू बोलेगा कि शराब बन्दी नीमन है कि बेजायें ?\nमंगरू - हमरा हिसाब से ई बहुत गलत भइल काहे कि हमार बाबूजी पहिले बहुत दिन तक बाहर में काम कइलन आ कामे करत में उनकरा हाथ के चारगो अंगूरी कट गइल तबसे गांवे रहे लगलें आ अपना बजारे पर पकउड़ी, अन्डा चप, आ मछरी बेचे लगलें। बजार पर3गो अइसन दोकान रहलक ह बाकी सबसे जादा हमरे बाबूजी के दोकान चलत रलक। एकरे कमाई से बड़की दीदी के बियाह7लाख दहेज देके रेलवे के डराइबर से भइल।\nलबेदा - ह मारसायेब हमनी के ऐकरा दीदी के बियाह में3बेर नास्ता कइले रहनी स आ बोतलवा आला ठण्डा में से दूगो हम अपना कमीज में लूका के घरे ले गइल रहनी।\nमंगरू - चोर त ते लइकाइयें के हईस, चल तोरा माई से कहत बानी की ते पेप्सी चोरा के ले गइल रहले।\nमास्टर साहेब - ई हरवाही में हरकीर्तन काहे करने लगे जी तुमलोग, काहे हमेशा पंजा छाप पार्टी के तरह मुद्दा भटकाते हो, लगेंगे मारने त पसेना छोड़ा देंगे।\nमंगरू - हइहे नू बीच में बोलके हमरा के भटकवलस ह।\nमास्टर साहेब - तुम भी तो नवाब के नाती न हो जवाब दिए बिना पेट का पानी नहीं न पचता है। जलेबी मत पाड़ो, सीधा-सीधा बोलो कि नीमन है कि बेजांए?\nमंगरू - बेजांए बा, काहे कि जबसे दारू बन्द भइल हमरा बाबूजी के दोकान चलल बन्द हो गइल, काहे कि सबसे जादा चीखना हमरे पर से बिकात रहल ह, अब केहू पूछते नइखे तारल मछरी, मीट, अण्डा चप। हार - पाछ के घर के खरची चलावे खातिर बाबूजी फेर सुरत गइल बारन बाकी अंगुरी कटल बा ऐसे कहीं कामों नइखे लागत।\nमास्टर साहेब - हं ई बात तो है कि इसके बन्द होने से बेरोजगारी भी बढ़ा है। बताइए जो किसी के पेट पर लात मारा है उसको पापे न चढ़ेगा।\nखदेरन - मास्सायेब काहे नइखी पूछत मंगरूआ से कि ऐकर बाबू पी के घरे आवत रहस त काहे रोज गंरासी लेले ऐकरा माई के काटे दउरस आ लागस मारे त जाले केहू छोड़ावे ना जाव ताले ना छोड़स।\nमंगरू - हं त उ त कबो-कबो नू.....\nमास्टर साहेब - अच्छा एतना तो चलता है।\nखदेरन - ओतने ना बाहर में भी दारूए पी के काम करत में उनकर हाथ मशीन में चल गइल आ चारो अंगूरी कटा गइल। तब्बो आदत ना छोड़ले।\nमास्टर साहेब - आरे भाई, त ई कहां के इन्साफ है कि एक आदमी का सजा सब पीने वालों को दिया जाए ? बताओ दारू त अइसा चीज है जो बड़ा-बड़ा डॉक्टर, इंजिनीयर लोग पीता है और दारू के फायदा भी त है।\nढ़ोंढ़ा - मारसायेब खीसियायेम मत बाकी एक दिन रउआ दारू पी के नाली में पटाइल रहनी आ सुअर के बच्चा कुल्ही रउरा देहिया पर खेलत रहे त हमरे चाचा नू रउरा के घरे पहुंचवले ठेला पर लाद के...रउरा मना कइले रहनी ऐसे आज ले हम केहू से ना कहनी।\nमास्टर साहेब - तुम ठेपी का ठेपी ही रह जाएगा, आज ले किसी से नहीं कहा आ आज सबके सामने कह दिया... लेकिन ई त कब्बो-कब्बो न होता था।\nलबेदा- झुठ मत बोली मास्सायेब हमहुं एक दिन देखले रहीं रउआ पी के बढ़म बाबा के चबुतरा पर अखड़ेरे सुतल रहीं।\nमास्टर साहेब - जादा होसियार बनोगे का ? जब तुम्हारा बाप दारू पी के तुम्हारे माई को पीटता था तब कौन छोड़ाता था?\nलबेदा - त हमरा बाबू जी के पीये के आदत भी त रउऐ नू धरइले बानी।\nमास्टर - हमारा मगज मत खराब करो नहीं त बखोर देंगे। खाली दारूए में नीशा है खैनी बन्द कीजिए, गांजा, भांग, चरस, अफिम ई सब भी बन्द करवाइए। ई अन्याय खाली दारू वाले पर ही काहे?\nखदेरन - ऐ मास्सायेब ऐजा काहे ललटेन लेखा भकभकात बानी जाईं ना रउआ त केजरीवाल के चेला बरले बानी, एकरा खिलाफ करीं धरना आ आमरण अनशन .....लोकतंत्र खतरा में बा।\nमास्टर - तुम काहे खाली नोकरिए खाने वाला बात करता है जी, पईसा देके मास्टरी का नोकरी पाएं है अइसे कइसे जाने देंगें। चलो किताब निकालो नहीं त सब कानून ढेंसराना छोड़ा देंगे।\n(छुट्टि के घंटी बाज जाता)\nअंक - 81 (24 मई 2016)\nUnknown 28 मई 2016 को 11:03 am\nUnknown 20 मई 2017 को 11:50 am


देश में कोरोना से अगले2हफ्ते होंगे भयावह !\nHomeNational Newsदेश में कोरोना से अगले2हफ्ते होंगे भयावह !\nहेल्थ एक्सपर्ट का ALERT\nनई दिल्ली l मेदांता अस्पताल की वरिष्ठ निदेशक डॉ सुशीला कटारिया ने शुक्रवार को लोगों को चेतावनी देते हुए कहा कि COVID-19 की स्थिति अगले दो हफ्तों में और खराब हो जाएगी, क्योंकि कोरोना वायरस बीमारी की तीसरी लहर पहले ही भारत को प्रभावित कर चुकी है l यह केवल एक फ्लू नहीं है जो गुजर जाएगा l उन्‍होंने यह भी कहा कि लोग ओमिक्रॉन वेरिएंट (Omicron variant) के कारण मर भी रहे हैं, इसलिए अभी और अधिक सावधानी बरतने की आवश्यकता है l स्वास्थ्य मंत्रालय के अनुसार, देश में अब तक ओमिक्रॉन के 3,007 मामले सामने आए हैं, जिनमें से 1,199 ठीक हो चुके हैं l\nडॉ कटारिया, जिन्होंने कोविड-19 के कई रोगियों का इलाज किया है, ने कहा, ‘कोई भी खुश नहीं हो सकता क्योंकि स्थिति अगले दो हफ्तों में और खराब हो जाएगी l COVID सिर्फ एक फ्लू नहीं है जो गुजर जाएगा l हम4जनवरी से देख चुके हैं कि देश में तीसरी लहर पहले ही दस्तक दे चुकी है l पिछले तीन दिनों में मामलों की संख्या लगभग पांच गुना बढ़ गई है l' विशेषज्ञ ने कहा कि इसमें कोई संदेह नहीं है कि यह बढ़ रहा है क्योंकि ओमिक्रॉन वेरिएंट दुनिया भर में फैल रहा है l एक और तथ्य यह है कि यह डेल्टा वैरिएंट से कम गंभीर है l लेकिन इसे पूरी तरह से खारिज नहीं किया जा सकता है ,क्योंकि हर 10 वें व्यक्ति को दूसरी लहर के दौरान अस्पताल में भर्ती कराया गया था।\nडॉ कटारिया ने कहा कि यहां तक कि हर 50वां या 100वां व्यक्ति भी डेल्टा वैरिएंट के कारण मर रहा था l इस मामले में अस्पताल में भर्ती होने वालों की संख्या सिर्फ 50 फीसदी कम है l यहां तक कि ये संख्या काफी अच्छी है, लेकिन जो अन्य लड़कियां स्वास्थ्य सेवा प्रणाली में हैं, उनके लिए काफी चिंताजनक है l उन्‍होंने कहा कि यह हमारे लिए एक हल्का वायरस हो सकता है, लेकिन हम इस बात से संतुष्ट नहीं हो सकते कि इससे कुछ भी नहीं होगा l मैं आपको बता दूं कि दुनिया भर में लोगों की मौत ओमिक्रॉन के कारण हुई है l तो, यह सिर्फ एक टीका नहीं है या सिर्फ एक फ्लू नहीं है, जो खत्म हो जाएगा l हर समय सावधान रहना होगा l


Bhojpuri speaking voters are privileged to vote for Lal Bahadur Shashtri chandrashekhar and Narendra Modi all three prime ministers , भोजपुरी में पढ़िए : खांटी माटी के तीन परधानमंतरी अइसन जिनकर भौकाल से पस्त हो गइल पाकिस्तान\nभोजपुरी के इलाका से भइल तीनों प्रधानमंत्री भोजपुरी के शान में बढ़ोत्तरी कइले बा लो.\nभोजपुरी के माटी में बड़ा ताकत बा. येह इलाका के दू जना नेता प्रधानमंत्री भइल लो. मोदी जी भी गंगा किनारे आ के सबका ले बड़की कुर्सी तक पहुंचने. भोजपुरी इलाका के लाल बहादुर शास्त्री अउर चंद्रशेखर के भी लोहा सब लोग मानले बा.\nLast Updated: September 7, 2020, 3:29 PM IST\nयूपीएसी क्रेक कइला के बाद प्रोबेशन में पहिला पोस्टिंग बनारस भइल. रहे खातिर त सरकारी कोआटर मिल गइल रहे, लेकिन उहां मन तनिको ना लागे. माई के रोज फोन प फोन आवे कि बबुआ दिकत हो ता त मामा किहां मड़ुआडीह चल जा. मन सोच विचार में परलs रहे कि एक दिन मामा खुदही आ गइले डेरा प. परनाम पाती भइल त मामा तनी ठिठोली कइले. कहले, का हो दया बड़का हाकिम बन गइल बाड़s, इहां दस दिन से परल बाड़s आ एगो फोनो ना कइलs हs ! फेरू हंस के कहले, उठवs अटैची अ चल ममहर के मड़ई में. हमरो हंसी छूट गइल. मामा कार रोकले त आलिशान मकान के गेट पर चमचमात लिखलs लऊकल- विभूति शंकर पांडेय, प्रोफेसर, अंग्रेजी विभाग, बनारस हिंदू विश्वविद्यालय. हमरो ठिठोली के मन भइल. कहनी, का ममा अगर ईहे मड़ई हs तs बाबा बिसनाथ सबके देस अइसने मड़ई.\nभोजपुरिया माटी के प्रधानमंतरी\nमामी के गोड़ लागs के नहाये चल गइनी. मामा कहले, जल्दी तैयार हो जा, आज साथे बईठ के मोदी जी के मन की बात सुने के. तब हमरो इयाद आइल कि अरे आज तs एतवार हs. मामा के साथ बैठकी जमलs. मन की बात खत्म भइल तो मामा कहले, मोदी जी भले गुजराती हवें लेकिन ऊ परधानमंत्री बनले भोजपुरिया इलाका में आ के. मोदी जी कहबो करेले कि हम बनारस के कर्जा कबो ना सधा पाइब. भोजपुरी के नाम सुनते तनी हमरो जोश आ गइल. कहनी, ममा भोजपुरिया पानी के रवानी बहुते तेज हs. ई माटी से दू लाल त अइसन पैदा भइले जे भारत के परधानमंतरी बनले.\nअब त मोदियो जी में भोजपुरिये माटी के महक बा. ई तीनों जना में एगो खास बात ई बा कि इनका भौकाल से पाकिस्तान तीन बेर पस्त भइल. मोगलसराय के शास्त्री जी 1965 में पाकिस्तान के हरवले. बलिया के चंद्रशेखर जी 1991 में पाकिस्तान के परधानमंतरी नवाज शरीफ के एकबग्गे फोन प हड़कवले त आतंकियन के झुरझुरी छूट गइल. बनारस के मोदी जी बालाकोट से पाकिस्तान में अइसन बबाल मचवले कि दुनिया देखलस कि भारत कवन चीज हs. अइसे भोजपुरिया समाज के लालूओ जी एक बेर संसद में कहले रहन कि हां ! हमहूं बनल चाहs तानी प्रधानमंतरी . लालूजी जी देवगौड़ा जी अउर गुजराल जी के त परधानमंतरी बनवले लेकिन अपने ना बन पइले.\nभारत के लाल रहन लालबहादुर\nमामा भोजपुरिया माटी के बखान करे लगले. लाल बहादुर शास्त्री जी के जनम मोगलसराय में भइल रहे. उनकर बाबूजी ओहिजा सरकारी ईस्कूल में मास्टर रहीं. उनकर आगा के पढ़ाई बनारस के हरिसचंदर हाई ईस्कूल अ काशी विद्यापीठ में भइल रहे. उनकर नाम पहिले लालबहादुर वर्मा रहे. लेकिन संस्कृत से बीए कइला प उनका शास्त्री के उपाधि मिलल. एकरा बाद ऊ लाल बहादुर शास्त्री लिखे लगले. मई 1964 में जब जवाहर लाल नेहरू गुजर गइले त शास्त्री जी परधानमंतरी भइले. उनका कुर्सी प बइठला के एक्के साल बाद सुखाड़ से देश में भुखमरी हो गइल. अनाज के दाना मोहाल हो गइल. तब शास्त्री सोचले कि अनाज बचावे के खातिर एक सांझ के भोजन छोड़ दिहल जाए. लेकिन दोसरा के सिखावे से पहिले ऊ आपन घर में ई बात के साधलs चाहत रहन. एक दिन ऊ घर में फरमान सुना देहले कि आज सांझ के भोजन ना बनी. उनकर तीनों लइका ओह रात उपासे रह गइल लोग.\nअगिला दिन शास्त्री जी देश भर के लोगन से निहोरा कइले कि रउआ सभे हफ्ता में अगर एक दिन भोजन छोड़ देब तs हजारों मन अनाज बांच जाई. तब भूख से बेयाकुल लोग के कुछुओ तs राहत मिली. शास्त्री जी के कहला के अइसन असर भइल कि गांव के गांव लोग हफ्ता में एक दिन भोजन छोड़ दिहले. एतने ना शास्त्री जी परधानमंतरी आवास के परती जमीन के अपनही हर बैल लेके जोते लगले. एकर फोटो सब अखबार में छपल. ऊ देश भर के लोगन से कहल चाहतs रहन कि एको ईंच जमीन बेकार न रहे के चाहीं. कुछओ न त सागे सबजी उपजावे के चाहीं. ओही साल भारत के पकिस्तान से लड़ाईओ लाग गइल. शास्त्री जी मीठ बोले वाल रहन लेकिन करेजा से बहुत बरियार रहन. पांच महीना लड़ाई चललs. भारत पाकिस्तान के हरा देहलस. ओही घरी शास्त्री जी नारा दिहले, जय जवान- जय किसान.\nजब नवाज शरीफ के हड़कवले चंद्रशेखर जी\nबतकही अभी चलते रहे कि मामी आ गइली. कहली, मामा-भगीना कौना गप में मगन बाड़s? तब मामा, मामी के ताना मरले, अरे दयाशंकर आइएएस हो गइले, कुछुओ खियावs पियावs. मामी तनी हड़बड़यली फेर कहली, हां दया खातिर बनारस के केसरिया लस्सी बनावs तानी. थोड़का देर बाद मामी लस्सी दे गइली. भोजपुरिया प्रधानमंतरी के बात दिमाग में घुमड़त रहे. लस्सी पियत पियत हमरो चंद्रशेखर जी के एगो कहानी इअयाद आ गइल. इ खिस्सा बीबीसी के सुनवले रहन उनकर परधान सचिव शशिकांत मिश्रा जी. कानपुर के रहे वला मिसिर जी 1956 बैच के आइएएस रहीं. चंद्रशेखर जी जब 1990 में परधानमंतरी बनले त मिसिर जी के परधान सचिव बनवले. मिसिर बहुत काबिल अफसर रहीं.\nभोजपुरी विशेष - लालूजी लचार काहे भइले,कइसे मिली राजद के गद्दी ?\nचंद्रशेखर जी के पहिले से राजकाज के कवनो तजुरबा ना रहे. ऊ कबो मंतरियो न बनल रहन. मिसिर जी प उनका बहुते भरोसा रहे. एक दिन कश्मीर के गुलमर्ग में आतंकियन के दस्ता स्वीडेन के इंजीनियरन के उठा लेलस. स्वीडेन के राजदूत तुरंते मिसिर जी मिलले. अपना देश के इंजीनियरन के जान बचावे के गोहार लगावले. मिसिर जी सब बात परधानमंतरी चंद्रशेखर जी के बतवले. चंद्रशेखर जी भोजपुरिया मरद रहीं अउर ठोक ठेठा के बात करत रहीं. ओही घरी हौटलाइन पर पाकिस्तान के परधानमंतरी नवाज शरीफ के फोन लगावल गइल. जब लाइन पर नवाज शरीफ अइले त चंद्रशेखरर जी कहनी, का भाईजान का बदमाशी कर रहल बानी ? नवाजशरीफ इ बोली सुन के एकदम्मे हड़बड़ा गइले.\nकहले, हमरा से कवन गलती भ गइल ? तब चंद्रशेखर जी बेलाग कहले, रउवा लोग कश्मीर से स्वीडेन के इंजीनियरन के किडनैप कइले बानी. नवाज शरीफ सकपका गइले. फेर कहले कि इ काम आतंकियन के होई, एकरा से हमार का मतलब. चंद्रशेखर जी फेन रपेटले, भाईजान कुछुओ कहीं, असलियत सभे जानतs, इंसानियत भी कौनो चीज होखे ला. कुछुए दिन के बाद स्वीडेन के इंजीनियर सही सलामत अपना घरे चल गइले.\nलालूजी कहले रहनs, हमहूं बनल चाहs तानी परधानमंतरी\n1996 के लोकसभा चुनाव में लालू जी अपना दम पर बिहार से जनता दल के 22 सांसद जीतवले रहन. केहू के बहुमत ना मिलल. खिचड़ी सरकार बने के खेला शुरू भइल. ओह घरी लालूजी चारा घोटला के केस में फंसल रहन लेकिन उनकर हैसियत अइसन रहे कि केहू के राजा बना देस. देवगौड़ा जी उनके बल प परधानमंतरी बनले. चारा घोटला केस के मोत्तलिक खटपट भइल त लालू जी देवगौड़ा जी कुर्सी से हटवा देहले. फेन अपना पसंद के गुजराल जी के कुर्सी प बैइठले. गुजराल जी जब पीएम बनले त ओह घरी ऊ बिहारे से राज्यसभा के सदस्य रहन. लालूए जी उनके के सांसद बनवले रहन. गुजराल जी के घर के पाता पटना के सब्जीबाग मोहल्ला रहे.\nबाद में, लालूओ जी परधानमंतरी बनल चाहतs रहन. जुलाई 2008 में ऊ संसद में कहले रहन, हं, हमरो मन में इच्छा बा परधानमंतरी बने के. फेन भाजपा के लोगन देने देख के कहले, काहे न अइसन इच्छा रहे के चाहीं हमरा मन में ? लेकिन अबहीं कवनो हड़बड़ी नइखे. बिना मेल के बियाह कनपटी भर सेनुर नइखीं रगरल चाहतs. एह से केहू का परधानमंतरी बनी ? लेकिन लालू जी के इ हसरत पूरी न भइल.


रावण का सोझा संजय पांडे – Anjoria\nJanuary 28, 2012 Editor मनोरंजन 0\nपरम ज्ञानी रावण का सोझा भोजपुरी फिलिमन के खलनायक संजय पांडे के का औकात ! बाकिर पिछला दिने संजय पांडे अपना फिल्म ‘पागल प्रेमी’ खातिर छत्तीसगढ़ में रावण के विशाल पुतला का सोझा एगो अइसन खतरनाक स्टंट कइले जवना के देख के लोग दांते अंगूरी काटे लागल. ई स्टंट संजय पाण्डेय एगो 30 फुट ऊंच बनावल रावण के पुतला का सोझा कइलन.\nसंजय पांडे कहलन कि जब शूटिंग बीच ऊ ओह विशालकाय रावण के पुतला देखलन त चिहुँक गइले. गाँव के लोग बतावल कि ई मूर्ति बहुते पुरान ह. अब ई मूर्ति पागल प्रेमी में नजर आवे वाली बा. फिल्म के निर्माता नवीन कुमार सिंह, निर्देशक अजय कुमार, बैनर सविता श्री प्रोडक्शन, गीतकार राजेश मिश्रा, फनीन्द्र राव आ कृष्णा बेदर्दी, संगीतकार राजेश गुप्ता, एक्शन डायरेक्टर दिलीप यादव आ डांस डायरेक्टर एन्थोनी हउवे.\nएहमें भोजपुरी सुपर स्टार विनय आनन्द आ संगीता तिवारी के हॉट जोड़ी का अलावे अजीत आनन्द, श्री कनकनी, अनूप अरोरा, जय प्रकाश सिंह, राजेश अवस्थी, सुनीता सिंह, परितोष त्रिपाठी, सुमन कुमारी, अमित सिंह, पुष्पांजलि अउर नम्बर वन खलनायक संजय पाण्डेय आपन जलवा देखइहें. कहानी खुद अजय कुमार के लिखल ह.


रवि किशन आ मनोज तिवारी सी.सी.एल सीजन ३ के तइयारी में लगले – Anjoria\nJuly 1, 2014 Editor मनोरंजन 0\nसी.सी.एल सीजन ३ खातिर ‘भोजपुरिया दबंग’ टीम अपना प्रैक्टिस खातिर मैदान में उतर गइल बिया आ मैच खेले के तइयारी जोर शोर से होखत बा.\nअबहीं मुंबई में प्रैक्टिस मैच चलत बा जहाँ टीम के सगरी खिलाड़ी प्रैक्टिस करत नजर आवत बाड़े.\nएही क्रम में पिछला दिने सांसद अभिनेता मनोज तिवारी एगो आपातकालीन बैठक रखले रहन जवना में सगरी टीम मेंबर मौजूद रहले. खिलाड़ियन में रवि किशन, मनोज तिवारी, दिनेश लाल यादव, उत्तम तिवारी, आदित्य ओझा, विकास सिंह, प्रवेश लाल यादव वगैरह शामिल बाड़े.\nटीम के ब्रांड एम्बेस्डर रिंकू घोष आ स्वीटी छाबड़ा हई.\nसी सी एल सीजन 3


भोजपुरी सिटी सिने अवार्ड्स के टीवी प्रसारण – Anjoria\nखबर टीवी फिल्म मनोरंजन\nभोजपुरी सिटी सिने अवार्ड्स के टीवी प्रसारण\nजून 18, 2011 टीवी प्रसारण, भोजपुरी सिटी, सिने अवार्ड्स\nभोजपुरी फिल्मोद्योग के ट्रेड मैगजिन भोजपुरी सिटी एह साल आपन पहिलका सिने अवार्ड फंक्शन मुंबई में आयोजित कइले रहे. एह आकर्षक कार्यक्रम के बेसी से बेसी लोग तक चहुँपावे खातिर आजु १८ जून २०११ के ओकर टीवी प्रसारण साँझ सात बजे से नौ बजे तकले सहारा समय राष्ट्रीय आ सहारा समय बिहार पर देखावल जाई. सहारा समय यूपी पर ई कार्यक्रम आजु रात दस बजे से बारह बजे ले कइल जाई.\nजे लोग आजु के प्रसारण कवनो कारण से ना देख पाई ऊ लोग काल्हु दिन में एक बजे से तीन बजे का बीच देख सकेला.\n(स्रोत – भोजपुरी सिटी)\nAulaad to release on 1st July\nअरविंद कुमार के मिलल हिन्दी अकादमी शलाका सम्मान


समय के चक्कर – Anjoria\nअक्टूबर 6, 2010 कविता, भोजपुरी\n– मनिर आलम\nसब ख़ुशी बा लोग के दामन में.\nबाकिर हंसी खातिर समय नइखे.\nदिन रात घूमत दुनिया में.\nजिनिगी खातिर समय नइखे.\nमहतारी के लोरी के एहसान सब के बा.\nबस महतारी कहे खातिर समय नइखे.\nसब नाता रिश्ता त मर चुकल बा.\nअब ओके दफनावे खातिर समय नइखे.\nसब नाम मोबाइल में राखल बा.\nबस दोस्ती खातिर समय नइखे.\nगैर के सामने कइसे बात करी.\nजब अपने लगे समय नइखे.\nआँख में बा गहरा नींद भरल.\nबस सूते खातिर समय नइखे.\nकरेजा में बा अपन दुःख भरल.\nबस रोये खातिर समय नइखे.\nपैसा के सामने अइसन भगनी.\nकी अपने खातिर समय नइखे.\nप्यार क एहसास के का कदर बा.\nजब सपने खातिर समय नइखे.\nअब तूही बतावऽ अय जिनिगी.\nई जिनिगी के का हो गइल बा.\nकि हरदम मरे वाला के.\nजिए खातिर समय नइखे ! समय नइखे !!\nमनिर आलम के पिछलका रचना\nइनर्वामाल-हरनहिया बारा (नेपाल)\n4 thoughts on “समय के चक्कर”\nअक्टूबर 10, 2010 को 1:15 अपराह्न पर\n“कि हरदम मरे वाला के.\nजिए खातिर समय नइखे ! समय नइखे !!”\nबहुत खूब मनीर भाई.बहुत नीक कहनी.केहू के एगो शेर याद आ गइल-\n“जिंदगी जिंदादिली का नाम है\nमुर्दादिल खाक जिया करते हैं !”\nअक्टूबर 7, 2010 को 1:24 अपराह्न पर\nAre vah bhaiya bada niman likhle bada ho\nअक्टूबर 7, 2010 को 12:18 अपराह्न पर\nमनिर आलम जी बहुत नीक लागल राउर रचना .\nअक्टूबर 6, 2010 को 2:05 अपराह्न पर\nbahut bahut achha ba


मईया करेली सिंगार – Anjoria\nअप्रैल 1, 2014 ओमप्रकाश अमृतांशु, देवी गीत\nलह-लह लहसेला नीमिया के गछिया,\nशीतल बहेला बेयार, ताहि तर मईया करेली सिंगार.\nसोनरा के बिटिया झूमका ले आइल,\nले अइली गरवा के हार,\nअद्भूत रूपवा चमकेला चम-चम,\nटिका शोभेला लिलार, ताहि तर मईया करेली सिंगार.\nमालिनी बिटिया गजरा ले अइली,\nकरेली वीनती गोहार,\nओढ़उल फूलवा से डलिया सजवली,\nये माई करीं स्वीकार, ताहि तर मईया करेली सिंगार.\nलली चूनरिया बाजाजवा ले आइल,\nजेकर सोनहुला किनार,\nलाले चुड़ी लाले-लाले लहठिया,\nचुड़िहारवा लेके भइले खाढ़, ताहि तर मईया करेली सिंगार .\nभैरव के दिदिया सुनेली अरजिया,\nभरेली सबके भंडार,\nचमके तिरशुल जब-जब तरूअरिया,\nदुष्टन के होला संहार, ताहि तर मईया करेली सिंगार\n3 thoughts on “मईया करेली सिंगार”\nसितम्बर 26, 2014 को 7:36 अपराह्न पर\nजय दूर्गा माईया.\nअप्रैल 3, 2014 को 4:19 अपराह्न पर\nअप्रैल 2, 2014 को 7:39 अपराह्न पर\nवाह! बहुत सुन्दर देवी गीत.


विवेक सिंह के लिखल भोजपुरी कहानी जुआरी | जोगीरा\nHome भोजपुरी साहित्य भोजपुरी कथा-कहानी विवेक सिंह के लिखल भोजपुरी कहानी जुआरी\nपरनाम ! स्वागत बा राउर जोगीरा डॉट कॉम प, आयीं पढ़ल जाव विवेक सिंह जी के लिखल भोजपुरी कहानी जुआरी , रउवा सब से निहोरा बा कि पढ़ला के बाद आपन राय जरूर दीं, अगर रउवा विवेक सिंह जी के लिखल कहानी अच्छा लागल त शेयर आ लाइक जरूर करी।\nआषाढ़ चढ़ते जब बदरी घुरिया-घुरिया के आवे तs दिन के शोभा देखे जोग होखेला। कहईं घाम लउकी तs कहईं छाँह। इहे घाम-छाह के खेल में कबो-कबो पनबदरा आपन बड़की-बड़की बूंदन से खेत में डरारी देत भा मकई-रहर के सोहनी करत किसान से एक लहर मजा जरूर ली। ओकर इहे मसखरी तs किसान के तरे से गुदगुदा जाला।\nअइसने आषाढ़ के महीना में बरिसों बाद जब परती खेत में ट्रेक्टर के हर लागल तs खेत के माटी आ माई के चेहरा एकदम से चमक गइल। अइसन चमक आ खुशी आज तक अपना माई के मुखड़ा पर हम ना देखले रहीं। माई काहे मुस्कियात रही आ खेत के माटी हमार देह के अपना धुर से काहे भरत रहे, ई हमरा सोच से बहुत दूर के बात रहे। तबे केहू पीछे से बोलल।\n“का हो रामरतन बो, आखिर नाहिये मनलू, ना ! असों के आषाढे अपना लइका के देहे पाँक लगइबे करबू।” ई आवाज़ धनेश्वर बाबा के रहे। ऊ अपना खेत के डरारी कसत कहले।\nमाई माथ पर आपन आँचर के ठीक करत कहलस-” हs चाचाजी अब ना करी त कहिया करी। सगरो खेत त बरसों परती रहल अब ई सयान हो गइल बा। एकरा आपन अच्छा-बुरा सब बूझे के पड़ी।”\nधनेश्वर बाबा चलावत कुदारी रोक के कहले- “लेकिन देखिहs कहि इहो रामरतम नियन ई खेल के बीच दाव में आपन भाव ना बिगाड़ देव।”\nधनेश्वर बाबा के बात सुनिके माई के आँखि के कोर भींज गइल तबो माई हम्मत कइके बोललि- “चाचाजी हमार लइका कहईं एह खेल के धुरंधर खेलाड़ी निकलल तs ओह दिन आप का कहब? ”\nधनेश्वर बाबा कुदारी से डरारी के छेव काटत कहले- “हँ, रामरतन बो, ई खेल अइसन हs कि पूरा जिनगी ख़तम हो जाई बाकी खेल न ओराई।”\nकइसन खेल, कवन दाव , कइसन भाव, का ख़तम होई, कहिया ख़तम होई, हमरा ई सब बात एकदम ना बुझात रहें। आखिर माई का बोलत बिया? धनेश्वर बाबा का कहत बारे? इन लोगन के बात हमरा के एकदमे बेचैन क दिहलस। खास क के बाबूजी के बात कि उहाँ का कइसन खेल खेलले रहीं, कवन दाव बीच में ही छोड़ देले रहीं, ई कुल्हि बात अपना मन में लेके हम माई के साथे घरे आ गइनी।\nरात भइल तs हम खाना खाए बइठनी। माई हमरा आगू जेवना परोस के बेना हाँके लागलि। ई रोज के रहें जब हम खाए बइठीं तs माई बेना जरूर हाँके। हमार मन तs भोरे से उहें बात में हेराइल रहे। हमसे रहल ना गइल त पहिला कौर डालत पूछि दिहनी-\n“ए माई , ऊ धनेश्वर बाबा खेतवा में का बोलत रहलें? हमरा पल्ले तs कुछो ना पड़ल।”\nमाई बेना डोलावत बोलली- “तू खाना खो चुपचाप, अभी बहुत टाइम बा तोहरे लगे धनेश्वर चाचा जइसन लोगन के बात सुने आ समझे के। ओइसन लोगल के लगे कवनो काम ना रहे आपन अनखइहे आ दोसरा के निहरिए।”\nआज तक हम माई से जिद्द ना कइले रही बाकी आज मन अपने-आप पर अड़ गइल रहे। हम फेरु उहें बात कहनी- “माई तू खिझियात काहे बारु, का हम नइखी जान सकत कि बाबूजी का कइले रहले ? गाँव के लोग काहे उनका के हारल खेलाड़ी कहेला ? आख़िर कवन खेल रहे जवन ऊ ना खेल पइले माई ? बताऊ ना माई, बताऊ ना। हमरा सब जाने के बा। बताऊ ना माई ! बताऊ ना।”\nहमार ज़िद्द से जडल सवाल सुनके माई के बेना डोलावत हाथ रुक गइल आ साथे-साथे उनका आँखि के कोर से दु टुप लोर उनका आँचर पर चू गइल। हम खाएक छोड़ के माई के लगे चल गइनी आ अपना हाथ से लोर पोछत कहनी- ” माई ई का ! तू रोअत बारू? हमार बात तहरा हेतना बाउर लाग गइल? हमरा के माफ़ क दs माई, हमरा के माफ़ क दs। आज से हम अइसन कवनो बात ना पूछम जवना से तहरा करेज के ठेस पहुँचे।”\nमाई अपना गोदी में हमार माथ रख लिहली आ हमार लिलार के चुमत कहली- “ना हमार करेज ! तू काहे माफ़ी माँगत बारऽ। तोहर बात हमरा तनको ना बाउर लागल। ऊ तs हम आपन भाग के लिखन्त पर रोअत रहीं। आज तहर बाबूजी जिअत रहिते तs तहरो के दोसरा के लइकन नियन कहीं बड़ शहर में राख के पढ़वते-लिखवते। आज तू ई गृहस्थी में ना लगतs।”\nफिर माई कुछ देर चुप रहलि। खाली हमरा माथा के सुगरावत रहलि। खुदे तनी देर बाद ऊ बोलल- “अब ऊ बखत आ गइल बा जे तू ई कुल्हि बात जानिजा। हम ढेर दिन ले ई दाग अपना करेजा में दबा के नइखी राख सकत श्याम, नइखी राख सकत।”\nई आवाज सुन के हम आपन आँख खोलनी। माई के ममता आ दुलार भरल हाथ जब माथ पर पड़ल रहे तs हमार आँख अपने-आप कुछ देर खातिर लाग गइल रहे। हम उठि के बइठ गइनी आ माई के आँखिन में झाँकत ओकर बात के साथे सोरह बरिस पाछे चल गइनीं।\nफागुन के महीना में तहार जन्म भइल रहे। खेत में सब फसल अपना जवानी पर रहली सन। फागुन फिजा में आपन मातल चाल बहे वाली बेयार भर देले रहे आ ऊ बेयार जेकरा के छूवे उहो फगुआ के रंग में मतुआ जाय। खेत के फसल आ तहरा के देख के तोहर बाबूजी के मन खुशी के पाग में सना गइल रहें। उनका हाथ में अगर ई धरती के पूरा सम्पति रहित तs ऊ सब कुछो न्योछावर कर देते।\nगांव के लोग उनका से ऐके गो बात कहबे करे- ” का हो रामरतन तहार लइका तs बहुते भाग्यशाली बा। अपना जन्म के साथे-साथे तहार कर्मो के लेखा बदल दिहलस। अबकी तs छपनो कोट अन्नदेवी तहरे किहाँ बिराजत बाड़ी।”\nतहरा जन्म के साल बहुते निक जैजात खेतन में लागल रहे। खेत से घर तक खुशी के माहौल रहें। ई खुशी एक दिन के ना रहे, हर साल के रहे। सत्तर बीघा के जोतनिहार रहले तहर बाप-दादा। गाँव तs गाँव जवारो में बहुते इज्ज़त रहे तहरा बाबूजी के बाकिर ऊ कहल जाला नु कि खुशी जादे दिन केहू के अधीन ना रहे से, उहे भइल।\nबबुआ एगो गृहस्थ खातिर ओकर खेती-गृहस्थी सब कुछ होला। भले गृहस्थ दु जून तंगी में रही, फाटल पहिनी, रुखर खाई, काहे ना सालो भर करज में ओकर रोआ-रोआ डूबल रहे बाकिर खेती के बकत ऊ अपना खेत के परती नइखे छोड़ सकत। गृहस्थ के सिंगार ओकरा खेत में लहरात फसल हs आ एगो खेतिहर के खेती से ई माटी पर रहे वाला बहुते जीव के पालन-पोषण होला।\nजब चइत में खेत से पाकल फसल काटिके खलिहान में राखल गइल तs खलिहान कवनो सुकोमल नवजात बच्चा के माई लागत रहे। जइसे कवनो माई अपना लइका के गोदी में भर के आपन आँचर ओढ़इले होखे।\nलेकिन एगो रात अइसन आइल जे सब कुछो बदल दिहलस। पता ना केकर नज़र लाग गइल सबके भाग्य के। जब सब केहू गहिर रात में आपन-आपन सुख के सपना में खोवल रहें तबे बहुत जोड़ से हल्ला-गुल्ला होखे लागल।सब कोई घबरा के आपन-आपन लाठी आ टार्च लेके ओह आवाज के ओर दौड़ल। ऊ आवाज खलिहान से आवत रहें। खलिहान में एकदम भयंकर तरीका से आग लागल रहे। जवना के लपट ओह बकत केहू के अपना में लपेटे खातिर एकदम बेचैन रहें।\nसब कर्मवीर के सामने उनकर आपन करम जरत रहें। आ ऊ लोग कुछ ना कर पावत रहे। ऊ अइसन तमासा रहे जवना में हाथ से कुछ ना देवे के रहे बाकिर अपना-आप के लुटात देखे के रहें।\nऊ आग अभी ठंडा ना भइल रहे कि गाँव के कुछ गृहस्थ आत्महत्या करे लगले। पता ना कइसन कारी नजर ई गाँव के लागल रहे। सबके अपना-अपना घर के लोगन के चिंता रहें। केहू-केहू के अकेल ना छोड़े। तहरा बाबूजी के हम बहुते समझाई बाकिर उनकर चुप्पी हमरा के डरावत रहे। एक रात जब हम तहरा के सुतावत रही तs तहर बाबू जी हमरा पास आके कहले-“बसुधा, का हम कवनो अइसन गलती करीं जवन माफ़ करे जोग ना रहे तबो तू हमरा के माफ़ करबू? ”\nहमार मन एकदम से सन हो गइल। हम उहाँ के हाथ पकड़ के कहनी- “रउवा अनेरे चिंता-फिकिर करिले। अरे जहिया से आगलगी के कांड भइल बा आप बहुते हरान-परेसान रहत बानी। आप एकदम खुश रही। अपना बबुआ के देखी ई आपके पास जाए खातिर केतना बेचैन रहेला बाकी आप झूठो के सब लेके हरान बानी।”\nफिरो ऊ तहरा माथ पे हाथ फेरत कहले- ” हमरा दिमाग से आगलगी कबे के निकल गइल बा बाकिर जीतन भाई, दरोगा भाई, देवनन चाचा जइसन ऊ अउर लोग के खुदखुशी हम नइखी भुला सकत। जइसे कबो-कबो लागे ला, ऊ लोग हमरा के अपना पास बोलावत बा।”\nउहाँ के बात सुनके हमार छाती बहुते जोर-जोर से धड़के लागल। हम उहाँ के अपना लगे से कतो ना जाये देवे के चाहत रही। हम बहुते समझइनी उहाँ के आ जब सब केहू खाना खा के सुत गइल तs हम देर रात तक जागल रही एगो पहरू लेखा। लेकिन होनी बहुत बलवान होले। ठीक अपना नियत समय पर होके माने ले। पता ना कइसे हमार आँख झप गइल आ जब आँख खुलल तs भोर होइल रहे। दुआर पर बहुत लोग बटोराइल रहले। सब केहु गोलाई बना के आपसे में कानाफुसी करे। जब हम ऊ गोलाई के घेरा में गइनी तs तहर बबुजी भुइया भींजल देह सुतल रहले। उनकर मुँह आ पेट फूल गइल रहें। तबे छोटन आके हमरा से कहले- “ए भउजी, भइया तs भिड़ा वाला पोखरवा में डूबी के अपना-आप के मिटा दिहले हो, मिटा दिहले।” एतने कहि के छोटन पुका फार के रोये लगले। हम बिना प्राण के देह बनके उनका माथ के अपना गोदी में भर लिहनी लेकिन आँख से एगो लोर ना चुअल।\nबाकी बिधि कइसे भइल केगा भइल हमरा कुछो ना होस रहे। जब हम रात के तहरा गोदी में सुतावत उनका के इयाद करत रहीं तs हमार हाथ सिरहान राखल एगो डायरी पर पड़ल। हम उ डायरी पहिचान गइनी। डायरी तहरा बाबू जी के रहें। ऊ हम पड़नी बाकिर ओके पढ़े के अधिकार तोहरा बा काहे की ओमें ऊपर ही लिखल बा ई डायरी हम अपना बेटा खातिर छोड़त बानी।\nजब हम अपना वर्तमान में लौटनी तs ऊ डायरी हमरा हाथ में माई थमा देले रहे। हम डायरी लेके अपना कोठरी में आ गइनी। हमार उमिर का होई? महज अभी सोलह भा सत्रह बरिस लेकिन उमिर से होनी के का मेल? जवने बिधाता रचिहें ऊ ठीके होई। डायरी के पन्ना पलटत हमार हाथ काँपत रहे। फिरो हम हिम्मत कर पन्ना पलट दिहनी आ ओमें लिखल बाबू जी के शब्द पढ़े लगनी।\n“हम जानत बानी तहरा मन में बहुत कुछो चलत होई। जब तहरा हाथ में ई डायरी आई तू तनी पौढ़ हो गइल होखबs। अपना माई पर खिझिअइहs जनि। हमी मना कइले रही कि जब तक ऊ सोचे-बिचारे जुकुर ना होखो तू ई डायरी ओके ना दिहअ। बेटा हम कायर नइखी। हम आत्महत्या बहुत बिकट परिस्थिति में करे के निर्णय लिहनी। लाखो के लोन आ लाखो के देनदारी के बोझ रहे हमरा माथे। हम जानत रही आत्महत्या कवनो निदान नइखे। तबो एकरा छोड़ दोसर राह ना रहे। हम आपन जिअत जिनगी अपना माटी के ना बेच सकतीं काहे कि दादाजी आ बाबूजी के दिहल वचन हमरा के ई करे से रोकत रहें अउर एह बरिस के ई आगलगी में जडल लाखो के फसल हमरा नीयन बहुतन के उम्मीद के जरत दिया बुझा देले बा। एक-एक कर हमार साथ के साथी लोग अपना-आप के मिटा दिहले।\nहम बसुधा के ई कह के जातानी तू माटी के मोह ना करिहs आ कइसहु बेच के सब कर्जा-गोआम भर दिहअ। जवना से आवे वाला समय में श्याम पर केहु अँगुरी ना उठावे कि तोर बाप कर्जा खोर रहे। हमार एगो अउर बिचार बा कि श्याम के गाँव से ही डिग्री तक पढ़ई करा के ओके किसानी करे के सब दाव सीखा दिहऽ जे से हमार बेटा एगो अच्छा गृहस्थ बन सके। जीवन के सबसे अनमोल ई खेल के पौढ़ खेलाड़ी बन सके ताकि लोग ई ना कहे कि इहो अपना बाबु जी जइसन ई खेल के कच्चा खेलाड़ी बा। हमार इहें इच्छा बा बेटा कि तू एगो बड़हन आ नामी किसान बनऽ। किसानी एगो जुआ हs आ ई जुआ जे सम होके खेली उहे ई खेल के पौढ़ खेलाड़ी बन पाई। नफा भा नुकसान केतनो होखे ऐसे बिचलित ना होके जे ई खेल में लागल रही उहें एगो रगड़ल खेलाड़ी कहाई। बस एकरा आगे हम कुछ ना कहब काहे की बाकी के तजुरबा तs तोहर जिंदगी तहरा संघर्ष के तराजू पर तउल के दी। अपना बाबू जी पर लागल आत्महत्या के कलंक मिटका दीहs बेटा ! मिटका दी हs।”\nतहार बाबू जी…!\nडायरी के पढ़त बेरी ना चाह के हम अपना आँखिन के लोर ना रोक पइनी। डायरी बन्द करत बकत हमरा मन में बाबूजी के एक-एक बात दोहराए लागल। हम चुप-चाप अपना बिछावन पर जाके लेट गइनी आ सोचे लगनी।” का एगो मैट्रिक में पढ़त लइका ई कुल कर पाई? का हम बाबूजी के सपना पूरा कर पाएम? कि कही बाबू जी नियन ! ना, ना ई का हम सोचत बानी।” सोचत-सोचत आँख लाग गइल।\nई हमार खेती में पहिला साल रहें। हम आपन पूरा जोर लगा दिहनि असों आषाढ़ के खेती में। हमार मेहनत गाँव के अच्छा-अच्छा किसान के दाँत कोट कर दिहलस। फसल अपना जवानी में आ गइल आ हमार मनोबल आसमान छुवत रहे। ई ऊ सबके एकदम कड़क जबाब रहें जे हमके हमरा बाबु जी पर ताना कसे।\nअभी तs ई खेल के हम नया-नया सीखत रही। हमरा मज़ा तs बहुत आवत रहें बाकिर मज़ा कब सजा आ सबक में बदल जाला केहु जानत नइखे। एगो किसान खातिर प्रकृत कब ओकर साथ देवे पर मेहरबान हो जाई आ कब आपन कुरुरता देखा के ओकर सब छीन ली, ई केहु नइखे जान सकत, ना रोक सकत बा।\nहमार मन उमंग के उड़ान भरत रहें। हम माई से जब भी बोली- “कि माई असों के फसल बहुत जबर लागल बा आ अबकी ऐके बेंचके तहार बंधक राखल झुमका साहूकार के लगे से छुड़ा लाएम।” तs माई हमार बात प हँसके ऐके बात बोले- “बबुआ जब तक खेत से फसल खरिहान आ खरिहान से अन घरे ना आवे तs किसान के फसल किसान के ना होला ऊ प्रकृति माई के होला काहे कि सब जीव आ जीव के आधार उहे बारी। ओपे तहार अधिकार नइखे। तू तs बस उनका ई खेल के एगो खेलाड़ी बारऽ। जवन कि तू खाली ई खेल खेलबऽ। चाल भी उनकर रही, दाव भी उनकर रही, जीत भी उनकर रही, हार भी उनकर रही। तू तs खाली खेल खेले वाला मोहरा होखबऽ काहे कि ई धरती ओहि के मोहरा चुने ले जे ओकर छाती फारे के हिम्मत राखत होखे।” हम माई के बात सुनके खाली सोचीं , हँसीं आ चुपचाप उठके बाहर चल जाईं।\nरात के पड़त हलुक ओस आ दिन के जरावत देह के चाप अब कुँवार के चढ़े के चिन्ह बतावत रहें। एक दिन हम निश्चिन्त अपना कोठरी में बइठल कुछ पढ़त रही। बदरियाह दिन रहे हलुक-हलुक पिअराह बदरी रहे आसमान में। एका-एक ऊ बदरी आपस में जुटे लागल। देखते-देखत दिने में घोर अन्हरिया हो गइल आ पीअर बदरी करिया। अब जोर से पानी पड़े लागल लेकिन ई का पानी के साथे बड़के-बड़के ओला काहे पड़त रहे। हम कुछ ना समझ पइनी। आखिर ई बरखा के ऋतु तs हs ना फिरो ई का। तकरीबन अधाघन्टा तक ई ओला आ पानी पड़ल अपना पूरा जोर में। देखे में बहुत सुनर लागत रहें ई ओला। लागे कि हम जमीन के सरग कश्मीर में बानी लेकिन जब बदरी फाटल आ सब बन्द भइल तs सब केहु अपना-अपना खेतन के ओर भागल लोग। हम सबके बात सुनके अपना खेत के ओर चल दिहनी। जब खेते पहुँचनी तs हमरा ठकुआ लाग गइल। खेत के डरारे हम थम से बइठ गइनी। आँखिन के सोझा जवन लउकत रहें ऊ हमरा सोच से परे रहे। मुँह प रेंड़ा लेत धान के फसल जमीनी में सुत गइल रहे। अधाघन्टा में महीनन के मेहनत माटी में मिल गइल रहें। फसल के देख के लागे केहु जबर एगो जवानी के उंमग में मातल नवही के नीन के गोली खिया के सुता देले होखे ताकि ऊ फिर कवनो हुंडई ना करे। सबके आँखिन में एगो दर्द दिखत रहे या ऐके गो सवाल ऊ अपना करम लिखइता से पूछत होखे।” का इहे तहार इंसाफ हs जे आपन खून दोसरा ला जरावे ओकरा साथे इहें होखे के चाही।”\nहम उदास मन घरे आ गइनी। जब हम माई के देखिनी तs ऊ सब फिकिर से अलग हमरा के देख के मुस्कियात रहे। हम ओकरा से पूछ दिहनी- “ई का माई ! सब बर्बाद हो गइल आ तू खुश होत तारु।”\nहमरा माथ पर हाथ फेरत माई हमरा के समझवलस- “अभी एतने में तू अगुता गइलऽ बबुआ। अभी त पूरा जिनगी बाकी बा। हम तहरा से का कहले रही। ई प्रकृति कब केकरा के का दी आ का ली केहु नइखे जानत, ओकरा छोड़। अब चलऽ हम तहरा खातिर कुछो खाएके बनवले बानी। चलके खा लs।”\nधीरे-धीरे समय बीतत गइल। दिन, सप्ताह, महीना, साल। देखत-देखत पाँच बरिस बीत गइल। हम अपना मेहनत आ लगन से एगो पौढ़ गृहस्थ बन गइलीं। खेती के साथे-साथे आपन डिग्री तक के पढ़ाई पुरा भइल। एग्रीकल्चर के नियमानुसार ऊ अपना खेती में नया-नया तरीका से किसानी के दाव खेलल जाय। कबो सफलता मिले कबो असफलता बाकिर हिम्मत ना टूटे। जबो मन कवनो नुकसान से बिचलित होखे तs अपना बाबुजी के डायरी लेके पढ़ लेईं आ माई से राय-मसबिरा होखे। माई के बतावल रास्ता फिरसे नया ऊर्जा भर देवे।\nएक रोज खेत में बिया डाले बदे खेत के झोड़त रहलीं तs माई खेते में खाएक लेके आ गइली। हम माई से कहलीं- ” माई तू झूठे नु हरान भइलू। तनीसा अउर काम रहे हम घरे आके ना खा लेती?”\nतबे दोसर खेत में काम करत धनेश्वर बाबा टोकले।” रामरतन बो अब ई गृहस्थ के गृहस्थी के खुटा से बांध दs। अब ई ऊ मोला नइखे जेकर देख-भाल बदे काट-कुस से घेर-बान्ह करबू। ई अब फल देवे जुकुर गाछ हो गइल बा गाछ आ हँ एगो अउर बात ई पकिया जुआरी बा पकिया जुआरी अच्छा-अच्छा खेलाड़ी एकरा आगे फेल बारे।”\nएतने कह धनेश्वर बाबा जोर से हँसे लगले। माइयो आपन माथ पर आँचर रखत मुस्कियात रहलि आ हम खेत के डरारी पर बइठ के माठा में सानल रोटी खात रहीं।\nपिछला लेखभोजपुरी फिलिम में परचलित गंदा गाना आ नाच के विरोध करे वाला धनंजय सिंह पर मोकदमा\nअगिला लेखभोजपुरी के कवि और काव्य : श्री दुर्गाशंकर प्रसाद सिंह\nमोरे करेजवा मे पीर


Download यार कैसे घुसाला सुईया सखी रस चुईला नीचे भुईया सखी अवस्था नठल बा के - ExtraVid.Org\nयार कैसे घुसाला सुईया सखी रस चुईला नीचे भुईया सखी अवस्था नठल बा के Video List\nHome › Search › यार कैसे घुसाला सुईया सखी रस चुईला नीचे भुईया सखी अवस्था नठल बा के\nयार कैसे घुसाला सुईया सखी रस चुईला नीचे भुईया सखी अवस्था नठल बा के\nBy: mobile official\nयार हमके सुताके भुईयाँ सखी लव वाला धरा देला सुइयाँ सखी\nBy: ममता म्यूजिक\n#TigharGudduVKimiKomal #BhojpuriSong #LovelyVideo Dehalas Na Kuchu Tor Bap Re\nयूपी बिहार के आर्केस्ट्रा में तहलका मचाने वाला गाना आ गया है Dablu Najariya BHOJPURI VIDEO SONG 2019\n#JimiSingh #ArkeshetaSong #LovelyVideo Bhatar Shakhi Jaghe Par Na Pahuche\nआँख जबसे हो मरले बानी - Anita Shiwani का सुपर हिट गाना 2019 - Love Music\nAnita Shivani - 2019 का सुपर हिट आर्केस्ट्रा गाना - बलमा कसाई - Balma Kasai\n#UmeshBedardi #BhojpuriSong #LovelyVideo Bhatar Mor Dead Fit Ke\n2019 का HD New Bhojpuri Hit Songs - मन कइसे मानी - Deepak Deewana - Nutan Films\nDIL KHONE LAGA || दिल खोने लगा\n#AmitPatel #SuperHitHoliSong #LovelyFilms Holi Me Bhatar Choli Penh Ke Nachta\n#लगन में हर डीजे और आर्केस्ट्रा में बस यही गाना बजेगा || ए राजा चोट लागता || #4K #VIDEO\n2018 का सबसे ढासु सांग|| यार हमके सुता के भुइया सखी || #लभ_वाला_धरा_देला_सईया_सखी\nBy: RK. hit Music\nधनन्जय धड़कन, अनीता का 2019 का एक और नया रोमांटिक वीडियो || चम चम चमके चेहरा के पानी ||\nनून देम तेल देम घटी त रेल देम 2019 में ये आर्केस्टा सॉन्ग में बज रहा है antra singh priyanka\nBy: Sonoton masti\nDownload यार कैसे घुसाला सुईया सखी रस चुईला नीचे भुईया सखी अवस्था नठल बा के videos. Watch यार कैसे घुसाला सुईया सखी रस चुईला नीचे भुईया सखी अवस्था नठल बा के videos. Free download & watch यार कैसे घुसाला सुईया सखी रस चुईला नीचे भुईया सखी अवस्था नठल बा के videos online.


Dec 28, 2011 उत्तर प्रदेश के खबर\nविधान सभा चुनाव के मद्दे नजर राज्य के सगरी शराब उत्पादक, ठेकेदार आ विक्रेता से रोज के उत्पादन आ बिक्री के आंकड़ा ले के आबकारी विभाग के वेबसाइट पर डालल जरूरी कर दिहल गइल बा. सगरी होर्डिंग आ बैनर के हटावे उतारे के काम शुरू कर दिहल गइल बा.\nभाजपा आ जदयू के बीच सीट संख्या पर एकराय ना बन पवला का चलते बातचीत टूट गइल बा. जदयू नेता शरद यादव कहले बाड़न कि या त जदयू यूपी में चुनाव ना लड़ी या राज्य ईकाई का राय से अगिला फैसला ली. भाजपा जदयू के बाइस गो सीट देबे के तइयार बिया जबकि जदयू बेसी सीट माँगत बिया.\nबसपा सरकार में मंत्री रहल बाबू सिंह कुशवाहा आ अनन्त मिश्रा के नई दिल्ली में सीबीआई मुख्यालय पर बोलवा के पूछताछ शुरू कर दिहल गइल बा. पूछताछ बुधो का दिन जारी रही.\nउत्तर प्रदेश सरकार विधानसभा चुनाव से पहिले निकाय चुनाव ना करावे के अपना योजना में त सफल हो गइल बिया बाकिर निर्वाचन आयोग के बूझात नइखे कि निकाय चुनाव करावल कब जाव काहे कि फरवरी में विधानसभा चुनाव के घोषणा हो गइल बा आ मार्च में बोर्ड के परीक्षा होखे जात बा.\nसमाजवादी पार्टी अब अपना उम्मीदवारन में अउरी फेर बदल ना करी. सपा साफ कर दिहलसि कि जवन हो गइल तवन हो गइल. अब बस !


ससुरारी आइल दामाद के गोली लगला से मौत – टटका खबर\nबलिया जिला के मनियर इलाका के छितौनी गाँव के कृष्णा सिंह लड़की के घरवालन के मर्जी के खिलाफ सुखपुरा के एगो सजाते लड़की से शादी कइले रहलन. हाल में एक दिन कवनो बात पर दुनू बेकत में झगड़ा हो गइल जवना का बाद लड़की के घरवाले ओकरा के ले के नईहर चल गइले. ओकरा के मनावे खातिर ससुरारी से लोग गइल बाकिर ना मानल त हार पाछ के अधरतिया में कृष्णा खुदे चहुँपलन.\nओकरा बाद बतावल जात बा कि आवाज सुन के कृष्णा के सास बाहर निकलली. देखली दामाद कट्टा ले के खड़ा बा त दरवाजा बंद क लिहली. बाद में गोली चले के आवाज सुन के सभे दउड़ल त देखल कि गोली कनपटी पार क के पीछे से निकल गइल बा आ कृष्णा के खोपड़ी उड़ गइल बा.\nगोली के चलावल भा एन मौका पर असल में का भइल से पक्का से नइखे कहल जा सकत. कृष्णा के घर वालन के कहना बा कि ओकर हत्या क दीहल गइल बा.\nTags: बलिया, मनियर, सुखपुरा


स्वास्थ्य – Aapan Birgunj\nलकडाउन में आँख के समस्या आ समाधान\nवर्षात में देशव्यापी रूप में बढ रहल डेंगु के प्रकोप आ रोकथाम (विस्तार में )\nअलग अलग प्याथोलोजी ल्याब के अलग अलग रिपोर्ट काहे आवेला ?\nरोग के सही पहचान करे ख़ातिर डाक्टर अनेकन किसिम के प्रयोगशाला अउरी रेडिओलोजी के जाँच करावेलन । ओसे आइल रिपोर्ट के आधार पर ही रोग के उपचार होखेला । रोग के सही पहचान ख़ातिर विश्वास करे लायक प्रयोगशाला के रिपोर्ट चहेला, माकिर हमनी के देश में प्रयोगशाला पिछे अलग अलग रिपोर्ट के घटना बारम्बार […]\nठण्डां से लइकन कोल्ड डाइरीया, निमोनीया आ सर्दि से ग्रसित\nवीरगंज, पुस २५ जाडा के मौषम मे लैकनसब मे अभी कोल्ड डाइरीया, निमोनीया आ खोकि कफके समस्या सब लउकल बा । अभी के ठण्डां के मौषम मे छोट छोट लैकनसब के देखभाल के कमी, एलर्जि, भाइरस के संक्रमण के कारण बेमारी संगे लडेके क्षमता भी कमजोर भइला से लैकनसब मे अइसनका समस्या भइल बालरोग विशेषज्ञसब […]\nबढ़त जा रहल टाइफाइड के मरिज (टाइफाइड रोग पर पूर्ण जानकारी सहित)\nहाल–फिलहाल के बात ह, परिवार बि. पि. एच. फाइनल सेमेंंस्टर के जाँच खतम कर के आइल रहली भरतपुर से धादिङ आरुघाट अस्पताल के कोवाटर में । सझिया के राउण्ड खातिर अस्पताल जाए के रहे हमरा, परिवार भी इच्छा देखावली कि हमहु चलेम त हम कहनी बहुत बढि़या बात बा, चलऽ दूनू आदमी चलिले सँघे । […]\nभेडिहारी अस्पताल के अवस्था नाजुक, कर्मचारी बइठे लाय टेबुल आ बिरामी चेक करेलाय बेड तक भी नइखे\nपर्सा, ८ जेठ । पर्सा के कालिकामाई गाउँपालिका के वडा नं. २ मे रहेल स्वास्थ्य चौकी भेडिहारी के अवस्था दयनिय भइला पर भी सम्बन्धीत निकाय आ जनप्रतिनिधि के ध्यान पुगे नइखे सकल । अस्पताल मे कर्मचारी बइठेलाय फर्निचर तक नइखे त बिरामी के चेक करेलाय ठावं भी नइखे । अस्पताल मे अहवे ३ जने आ अनमी […]\nभिखमपुर अस्पताल के ब्रथिङ्ग सेन्टर आ अवास कक्ष के निर्माण कार्य पुरा ना भइला से समस्या\nवीरगंज, २५ बईशाख । भिखमपुर प्राथमिक स्वास्थ्य केन्द्र मे ब्रथिङ्ग सेन्टर आ अवास कक्ष के निर्माण कार्य पुरा ना भइला से अस्पताल संचालन मे समस्या भइल बा । धोबिनि गांवपालिका के वडा नं. २ के भिखमपुर मे रहल अस्पताल के बहुती दिन से निर्माणधिन रहल ब्रथिङ्ग सेन्टर आ अवास कक्ष के निर्माण कार्य पुरा नइखे […]\nबढ़ रहल गर्मी मे बच्चा के स्वास्थ्य खातिर ९,५,२,१,० के फर्मुला अपनाई- डा. प्रबिन कुमार सिहं\nनविन कुमार सिहं फागुन १० बहुते मिलनसार एवं सहयोगी बिचारधारा के धनि चर्चित युवा चिकित्सक डा. प्रबिन कुमार सिहं नारायणी उप-क्षेत्रिय अस्पताल के बाल तथा नवजात शिशु रोग बिभाग मे सेवारत बानी। एम. वी. वी. एस., एम. डी. ( वि.पी.के.स्वा.वि.प्र. धरान ) कन्सलटेन्ट पेडियाट्रिसियन डा. प्रबिन कुमार सिहं से भईल बतकही मे उहा कहनी ”वसन्त […]\nचिकित्सा प्रयोगशाला के इतिहास\nचिकित्सा प्रयोगशाला के इतिहास चिकित्सा प्रयोगशाला के बोलचाल के भाषा मे प्याथोलोजी ल्याब भी कहल जाला आ एकर इतिहास पुरापूर्वकाल से ही बहुत दिलचस्प बाटे । सुक्ष्मदर्शक यन्त्र के अविस्कार से पहिले प्रयोगशाला मे खासे कवनो परीक्षण सब उपलब्ध ना रहे । धिरे-धिरे मानव के विकास के क्रम के साथे-साथे बहुते प्रयोग सब के भइलक […]\nका अपने यूरिक एसिड के जाँच करवले बानी ?\nका अपने यूरिक एसिड के जाँच करवले बानी ? एक दिनके बात ह । एगो मरिज आईल हमर ओ.पी. डी. मे, हातमे एगो प्लास्टिक ओराईल टबलेट के खोल रखले रहलन । हम पुछनि, ‘अपने के का समस्या बा बताई, ऊ मरिज आपन समस्या के बारेमे बिना कुछो बतईले सरा-सर दवाईके खोल बतावे लगलन । ‘तीन […]\nबिश्वभर मे जटिल स्वास्थ्य समस्या बनल “जिका भाइरस”\nबिश्वभर मे जटिल स्वास्थ्य समस्या बनल “जिका भाइरस” सन् १९४७ मे पता लागल जिका भाइरस पहिल बेर ब्राजिलमे देखा परल रहे । बिश्व स्वास्थ्य संगठन (डब्लू.एच.ओ.) के अनुसार अभि जिका भाइरस अमेरिका, अफ्रीका, दक्षिण एशिया आ पश्चिमी प्रशान्त क्षेत्रमे जटिल स्वास्थ्य समस्या बनके फइलल बा । आम लोग के खातिर इ भाइरस डेगु के […]\nएसिड अटैक : (एसिड प्रहार वा तेजाब प्रहार ) : फर्स्ट ऐड आ बचाव –\nएसिड अटैक : (एसिड प्रहार वा तेजाब प्रहार ) : फर्स्ट ऐड आ बचाव आइतबार के सुबह काठमांडू के बसंतपुर के टयूसन करत बेर एक अज्ञात ब्यक्ति से दुगो बिद्यार्थी संगीता थापा मगर आ भीमा बस्नेत पर एसिड (तेजाब ) प्रहार भईल रहे । एसिड प्रहार केकरो पर होखो जवन कारन से भी होखो माकिर यी […]


बड़ा पुरान ह ई ट्रांसफर के धंधा – Anjoria\nबड़ा पुरान ह ई ट्रांसफर के धंधा\nजुलाई 17, 2011 भोजपुरी, लस्टम पस्टम\nयूपी में अफसरन के लगातार बदली माने ट्रांसफर के खबर से उबियाइल रामचेला लगले कहे बाबा लस्टमानंद से कि, हो बाबा ! ई ट्रांसफरन के खबर सुनि के मन आजिज आ गइल बा. जइसही केहू से जान पहिचान भइल कि ओकर बदली हो जा ता. बाबा कहले, हो रामचेला ! ई ट्रांसफर के एगो उद्योग ह आ पुरनका जमाना से चलल आवऽता. वइसे आदमी जनम से ट्रांसफर प्राणी ह. अस्पताल से घरे ट्रांसफर, घरे से स्कूले ट्रांसफर, उहाँ से कालेज आ तब नोकरी चाकरी. मुगल काल में त ट्रांसफर षडयंत्र के रूप रहे. जे सिपहसालार के टाइट करे के होखो त ओकरा चार गो सिपाही दे के कवनो राजा से लड़े खातिर डेपुटेशन पर भेज दियात रहे. उहाँ से ऊ घाही हो के आवे तब सब बात खतम आ मरा गइल त स्वर्ग में ट्रांसफर. अंगरेजन के राज आइल त ई कला षडयंत्र का बदले सजाय हो गइल. जे अफसर के सजाय देबे के बा ओकरा कहीं कुजगहा ट्रांसफर क द. जन से सुराज आइल तबसे ऊ सजाय का साथे साथ कमाई के साधनो बन गइल. ई अइसन धंधा हो गइल बा कि दूनो लोग कमाये ला. माने जे ट्रांसफर करे वाला बा उहो कमाला आ जेकर ट्रांसफर भइल उहो कमाला. जइसे अंडा से बच्चा निकलेला ओसही मंत्री के नोटशीट जेह में ट्रांसफर के आदेश होला ओह में से रुपिया निकलेला. सब सरकारी आफिसन में कार्मिक चाहे स्थापना विभाग होला, जेकरा में बइठल बाबू के लगे सब स्टाफन के बारे में पूरा जानकारी होला. ओकरा मालूम रहेला कि केकर लइका पढ़ऽता आ केकर मेहरारू नौकरी करऽतिया. बस ओकरा के टाइट करे खातिर ओकर ट्रांसफर आर्डर निकाल दिहले. अब ट्रांसफरित प्राणी के आर्डर देख के मूर्छा आ जाला. अब लागेला दउरे. आफिसे के केहू भेंटाला आ रुपिया तय होला. अब ऊ आ के रुपिया दीहें त आर्डर रद्द. हर आफिसन में ट्रांसफर के एगो सीजन होला. एही से जइसे चीनी सीजनल उद्योग होला ओसहीं ट्रांसफर सिजनल उद्योग ह. अब आगे एकर कवन स्वरूप होई ई त भगवाने जानस. एतना कहि के बाबा लस्टमानंद मुँह में सुर्ती दबा लिहले आ चल भइले.\nआखिर कइसे लड़ल जाई भ्रष्टाचार से ?\nएतना उतार चढ़ाव में सांच कहाँ ?


टटका खबर, 29 मार्च 2021, सोमार – टटका खबर\nउत्तर प्रदेश खेल चुनाव देश-दुनिया बिहार\nMar 29, 2021 अमित शाह, आतंकवाद, एकदिना क्रिकेट, गोपालगंज, जम्मू-कश्मीर, तृणमूल, निशानेबाजी विश्वकप, नुसरत, पश्चिम बंगाल, बक्सर, बिहार, बैडमिंटन टूर्नामेंट, भाजपा, यूपी, विधानसभा चुनाव, सोनभद्र\nरउरा सभे के फगुआ के शुभकामना.\nपश्चिम बंगाल विधानसभा चुनाव में का होखे जा रहल बा ओकर आभास होखे लागल बा. अशोकनगर विधानसभा सीट से तृणमूल उम्मीदवार नारायण गोस्वामी ला रोड शो के साटा पर आइल तृणमूल सांसद नुसरत जहाँ रोड शो में एक घंटा से अधिका समय लागत देखि बीचे में निकल गइली. सोशल मीडिया पर ओकर सीन वायरल हो गइल बा. एह में नुसरत कहत बाड़ी कि हमरा के बुड़बक बुझले बाड़ऽ लोग का ? हद तब पार क गइली जब उनुका मुँह से निकलल कि अतना त ऊ ममतो ला ना करेली!\nभारतीय जनता पार्टी के वरिष्ठ नेता आ केन्द्रीय गृहमंत्री अमित शाह भरोसा जतवले बाड़न कि भाजपा पश्चिम बंगाल में विधानसभा चुनाव जीत ली आ असम में आपन सत्ता बरकरार राख ली. दावा कइलन कि बंगाल चुनाव के पहिलका दौर के 30 सीट पर भइल चुनाव में से 26 गो भाजपा जीत ली. आ 200 से अधिका सीट जीत के आपन सरकार बनाई.\nयूपी के सोनभद्र जिला के चोपन इलाका के पटिहाँवा गाँव के एगो लइकी के मौत हादसा में हो गइल जब ओकर ओढ़नी क्षेत्र में धान कूटे वाली मशीन का पट्टा में अझूरा गइल.\nकुशीनगर ताला में किसानन के मिले वाला आपदा राहत में से करीब सवा दू करोड़ के घपला करे का आरोप में तीन गो क्लर्कन के बरखास्त कर दीहल गइल.\nअतवार से गोरखपुर आ लखनऊ का बीच हवाई जहाज के उड़ान शुरु हो गइल. एकर उद्घाटन मुख्यमंत्री योगी आदित्यनाथ जी कइनी.\nबिहार के बक्सर जिला के चक्की पुलिस चौकी इलाका में शराब तस्करन के पकड़े गइल पुलिस वालन पर तस्कर हमला कर दिहले सँ जवना से चार गो पुलिसकर्मी घवाहिल हो गइलें. बाकिर पुलिस आठ गो तस्करन के गिरफ्तार करिए लिहलसि.\nबक्‍सरे जिला के सिमरी इलाका के दुधीपट्टी गांव में अतवार का दिन में लागल आग से एगो औरत जिन्दे जर गइल. ओकरा के बचावे का कोशिश में झउँस गइल सात जने के डुमरांव अनुमंडलीय अस्पताल भेजल गइल बा. एहमें छह गो मेहरारु बाड़ी सँ जवना में तीन गो के हालत गभीराह बावे.\nगोपालगंज जिला के बरौली इलाका में सोनबरसा मोड़ का निता एगो मोटरसाइकिल बिजली के खंभा से टकरा गइल. ओह पर सवार दुनु नवहियन के ठाँवे पर मौत हो गइल. कोटला गांव के ई नवही विदेश भेतवावे वाला एगो दलाल से भेंट करे बतरदह गाँव जात रहलें जब ई हादसा हो गइल.\nजम्मू-कश्मीर के शोपियां जिला में अतवार का सबेरे से चलल सुरक्षा बलन के घेराबंदी आ तलाशी अभियान का दौरान आतंकवादियन से भइल मुठभेड़ में दी गो आतंकियन के मार गिरावल गइल. एह मुठभेड़ में सुरक्षा बल के एगो जवान के वीरगति हो गइल आ एगो अउऱ जवान घवाहिल हो गइल.\nतिसरका आ आखिरी एकदिना क्रिकेट मैच में भारत इंग्लैंड के हरा के तीन मैचन के शृंखला दू एक से अपना नाँवे क लिहलसि. टॉस जील के गंदबाजी करे के फैसला कइलसि इंग्लैंड टीम. बीसीसीआई टीम 48 ओवर आ दू गेंद में 329 रन बना सकल. बाद में इंग्लैंड के टीम के 322 रन पर आउट करा के बीसीसीआई टीम मैच आ शृंखला दुनु जीते में कामयाब रहल.\nपेरिस में हाखत ऑरलियन्स मास्‍टर्स बैडमिंटन टूर्नामेंट के पुरुष डबल्‍स फाइनल मुकाबला में भारत के कृष्‍णा अउर विष्‍णु वर्धन के जोड़ी इंग्‍लैंड के बेन लेन अउर सीन वेंडी के जोड़ी से हार गइल.\nदिल्ली में चलत निशानेबाजी विश्वकप में भारत के महिला आ पुरुष दुनु टीम ट्रैप स्पर्धा में स्वर्ण पदक अपना नामे कइलसि. श्रेयसी सिंह, मनीषा कीर उर राजेश्वरी कुमारी के भारतीय तिकड़ी फाइनल में कजाख्स्तान के 3-0 से हरवलसि. पुरुषन के ट्रैप टीम स्पर्धा में कियान चेनाई, पृथ्वीराज टोंडिमन अउर लक्ष्य के टीम स्लोवाकिया के हरा के स्वर्ण पदक जीत लिहलसि. एह विश्वकप में 15 स्वर्ण,9रजत आ6कांस्य पदक जीत के भारत पदक तालिका के माथ पर बरकरार बा.


खबर एक नजर में (14 जून 2011) – टटका खबर\nलोकसभा स्पीकर पीएसी के रिपोर्ट लवटा दिहली\nटूजी घोटाला का मामिला में दाखिल लोक लेखा समिति के ओह रिपोर्ट के लोकसभा स्पीकर मीरा कुमार लवटा दिहले बाड़ी जवना में प्रधानमंत्री कार्यालय के एह मामिला में लिप्त बतावल गइल रहे. लोक लेखा समिति में कांग्रेस अपना समर्थकन का साथे पूरा कोशिश कइले रहे कि समिति के रिपोर्ट रद्द कर दिहल जाव आ एगो मतदान करा के लोग रिपोर्ट के रद्दो कर दिहले रहे. कांग्रेस हर कोशिश में लागल बिया कि घोटाला, भ्रष्टाचार, काला धन का खिलाफ चल वाल हर आन्दोलन के विरोध कइल जाव.\nअन्ना हजारे सोनिया गाँधी से जबाब मँगले\nअपना पर संघ से साँठ गाँठ के आरोप लगवला से दुखी अन्ना हजारे सोनिया गाँधी के चिट्ठी लिख के कहले बाड़न कि कांग्रेसी उनका पर बेजा आरोप लगावत बाड़े. अगर कवनो सुबूत होखे त दिहल जाव. अन्ना एह बात से बहुत दुखी बाड़न कि पूरा जिनिगी राजनीतिक दलन से दूरी बनवला का बावजूद उनका पर एह तरह के आरोप लगावल जा रहल बा.\nभठियरपन मानवाधिकार के सबले खराब रूप\nसुप्रीम कोर्ट काल्हु कनिमोरी के याचिका पर सुनवाई करत कहलसि कि भ्रष्टाचार मानवाधिकारन के सबले खराब रूप ह आ एकरा पर पूरा रोक लागे के चाहीं. कनिमोरी के याचिका पर सीबीआई से जबाब दाखिल करे के कहल गइल बा आ एह याचिका पर फेर २० जून के सुनवाई होखी तबले कनिमोरी जेले में रहीहन जइसे कि ना चहला का बावजूद द्रमुक कांग्रेस के दिहल समर्थन वापिस नइखे ले पावत.\nयोग गुरु के योग ना करे के सलाह\nबाबा रामदेव के आजु अस्पताल से छूट्टी दे दिहल गइल बाकिर उनुका के सलाह दिहल गइल बा कि कुछ दिन ले ऊ योग आ प्राणायाम वगैरह ना करसु. पता ना हर बीमारी के योग से ठीक कर देबे के दावा करे वाला बाबा रामदेव एह सलाह के मनीहें कि ना.\nलापता व्यापारी के लाश मिलल\nरोहतास जिला के डालमियानगर थाना के मकराईन मोहल्ला से एक हफ्ता पहिले अपहृत चावल व्यापारी के लाश सोन नदी से लाश मिलल बा. एगो दोसरा मामिला में रोहतासे के दावथ थाना के हतदीहा गाँव में गोली मार के जदयू नेता राजेश्वर तिवारी के हत्या कर दिहल गइल बा.\nबलिया में एगो आदमी से डेढ़ लाक रुपिया के लूट\nशिवपुर दियर के सीताराम कोहार काल्हु बलिया शहर में यूनियन बैंक के मुख्य शाखा से एक लाख साठ हजार रुपिया निकाल के झोरा में डाल के कचहरी स्थित मुख्य डाकघर गइलन. ओहिजा दस हजार रुपिया जमा कइलन आ बाकी रुपिया ले के आटो टेंपो पर सवार हो के अखार ढाला पर उतरलन. ओहिजा पहिले से मौजुद एगो मोटरसाइकिल पर सवार दू गो नवजवान उनका से झोरा छीन के भाग गइले. पुलिस ओकनी के खोजे में लागल बिया.\nकाल्हु के चउथका एकदिना में वेस्टइंडीज भारत के १०३ रन से हरा के लगातार चार मैच से चलत आ रहल हार के दौर पलटि दिहलसि. बाकिर भारत पाँच मैच के एह सीरीज के पहिलही जीत चुकल बिया.\nअतवार का दिने खतम भइल जूनियर एशियाई कुश्ती चैंपियनशिप में भारत के तीन गो स्वर्ण, दू गो रजत, आ दू गो कांस्य पदक मिला के सात गो पदक मिलल.\nभोपाल में चलत सीनियर पुरुष हॉकी चैम्पियनशिप में महाराष्ट्र, सेना, आ तमिलनाडु के टीम हार के बाहर हो गइल बाड़ी सँ. आजु आराम के दिन ह आ काल्हु से नॉक आउट मुकाबिला शुरु होई.


स्वतंत्र भारत के झांकी : भाग – 10 (आदिवासिन के एकीकरण-‘अ’)\nFebruary 18, 2021 August 23, 2016 by Gaurav Singh\nअध्याय –2“देश के भीतर मूलभूत एकीकरण -३”\nआदिवासिन के एकीकरण-‘अ’\nअभी तक ले हमनी के पहिला अध्याय में देखनी जा कि कईसे लार्ड माउंटबेटेंन, सरदार पटेल, जवाहर लाल नेहरु अउरी वी.पी. मेनन के टीम राष्ट्र के भौगोलिक एकीकरण खातिर चुनौतिन के सामना करके सफल भईले जा| ओकरा बाद देश के भीतरी मूलभूत एकीकरण के जरूरत पडल| एह अध्याय के पिछला कड़ी में समझनिजा कि कईसे प्रशासनिक अउरी आर्थिक एकीकरण भईल| देश के भीतर अभी बहुत चीज के एकीकरण बाकी रह गईल रहे| एह अंक में हमनी के इ समझे के कोशिश कईल जाई कि आजादी के तुरंत बाद देश के आदिवासी जनजातिन के एकीकरण कईसे भईल| एह सामाजिक एकीकरण के सामने कवन कवन चुनौती रहीसन| आदिवासिन के मुख्य धारा में लावल कवनो आसान काम ना रहे| चुकी आदिवासी लोगन के भाषा से लेके सांस्कृतिक पग-पग बदलत रहेला| एह से कवनो कॉमन फार्मूला से एह प विजय ना पावल जा सकत रहे|\n1971 के जनगड़ना के हिसाब से भारत में लगभग 400 से ऊपर आदिवासी जनजाती बा| एह लोग के जनसख्या लगभग चार करोड़ के आस पास बा| भारत के कुल जनसख्या के लगभग सात प्रतिशत के हिस्सेदारी में बा| इ समूह भारत के विभिन्न हिस्सा जईसे मध्यप्रदेश, बिहार, ओडिसा, पश्चिम बंगाल, महाराष्ट्र, गुजरात, राजस्थान के अलावां भारत के उत्तरपूर्वी हिस्सा में फैलल बा| अगर उत्तरपूर्व के छोड़ दिहल जाव त बाक़ी हर जगह इ समाज अल्पसंख्यक में बा| भारत के विभिन्न हिस्सा में औपनिवेशिक काल के समय बहुत उग्र बदलाव कईल गईल रहे| ओह समाज के सांस्कृतिक अस्मिता के भीतरी दखल देवे के कोशिश कईल गईल रहे|\nअंग्रेज प्रशासन के समय आदिवासी समाज में बाजारवाद के बढ़ावा देवे के कोशिश कईल गईल रहे ताकी आदिवासिन के क्षमता के पूरा-पूरा उपयोग आ शोषण कईल जा सको| अग्रेज प्रशासन के धन्नासेठ, व्यापारी अउरी बिचौलिया लोग ब्याज प पईसा देस आ ना चुका पावला के एवज में या त ओह लोग जमीन हथिया लेत रहन या फिर बंधुआ मजदूर होखे के बेबस कर देत रहन| कुल मिला के कहल जा सकत बा कि सांस्कृतिक बदलाव ओह लोग के शारीरिक अउरी सामाजिक गुलाम बना देले रहे|\nइहे कारन रहे जवना के वजह से अंग्रेज बिहार (वर्तमान में खासकर झारखण्ड) अउरी उड़ीसा से आदिवासी लोगन के असम अउरी उत्तरपूर्वी राज्य में स्थानांतरित करके ले गईल रहन जा| ओहिजा आदिवासी लोगन के चाय बगान में काफी शोषण होत रहे| जबकी आदिवासी लोगन के शैली इ रहे कि उ लोग जंगल प पूरा तरह से निर्भर रहत रहे लोग| आपना खातिर खाना, खाना पकावे खातिर इंधन, पशु अउरी मवेशी खातिर आहार अउरी हेंडीक्राफ्ट खातिर कच्चा माल सब से सब जंगल से लावत रहे लोग|\nएगो स्वतंत्र जीवन जियत रहे लोग| औपनिवेशिक शासन के वजह से आदिवासी लोगन के जंगल के प्रति संबंध में भी बदलाव आइल रहे| अंग्रेज लोग के अईला के बाद आदिवासी लोगन के हर क्षेत्र में विपरीत बदलाव भईल जवना से आदिवासी लोग नाखुस रहत रहे| अइसना में आदिवासी लोगन के अन्दर स्वतंत्र भारत में विश्वास के परिकाष्ठा पैदा कईल कवनो आसान काम ना रहे| आदिवासी लोगन के मन में एह बात के आशंका जरूर रहे कि एकर का गारंटी बा कि अंग्रेज के गईला के बाद स्वतंत्र भारत में ओकर आपन वजूद मिली|\nआजादी के लगभग 69 साल बाद एह आशंका के महसूस कईल जा सकत बा| तब ले आज तक आपन पहचान खातिर आदिवासी समूह तरसत बा| गुजरात के मूल आदिवासी, भील आदिवासी गुजरात के भीतरे एगो आपन गुजरात के खोजेला| लगभग हर जगह आदिवासिन के इहे दशा बा चाहे अंडमानीज आदिवासी के बात करीं चाहे बिरहोर, मुंडा, राभा, डूंगरी, बासवा, मनकडिया आ लोधा आदिवासी के| एह सब के कारण उहे रहल बा जवन अंग्रेजन के समय रहे| एकरा खातिर एगो तय कईल गईल प्रक्रिया बा| साहूकार पाहिले आदिवासी के लोन दिही ताकी ब्याज के घनचक्कर में फसो|\nजब फस जाए अउरी पूरा ब्याज देवे के स्तिथि में ना होखे त ओकरा एवज में ओकर जमीन हड़प लिहल जाव| एकरा अलावां जंगल से उत्पादित वस्तुन पर भी प्रतिबन्ध लगा दिहल जाला| जंगल के अधिकारी अउरी पुलिस अधिकारी के शोषण हमेशा असमानता के एगो मोट रेखा खिचेला| उ जमीन जवन एगो जंगल ह जहाँ से नानाप्रकार के वस्तुन के उत्पादन होला| ओही जंगल आ जमीन के लड़ाई खातिर एगो गरमदल आज समाज में लउकेला जवना ले नक्सली के रूप में जानल जाला|\nस्वतंत्र भारत के पहिला सरकार लगे सबसे बड चुनौती रहे कि आदिवासिन लोगन के कईसे विश्वास दिवावल जाव कि उ लोग भारत के ही हिस्सा ह| आजादी के बाद आदिवासी लोगन के सन्दर्भ में दू गो पक्ष बनल| पहिला इ कि आदिवासी लोगन के छोड़ दी जईसन बा ओसही रहे दिआव| बाहरी दुनिया से अछूता छोड़ दिआव| दूसरा पक्ष इ रहे कि आदिवासी लोगन के अपना धारा में मिला लिहल जाव| एकरे पीछे तर्क दिआइल रहे कि आदिवासी लोगन के पीछे छोडल ठीक बा होई| संघे लेके चलही के पड़ी|\nओह घरी के प्रधानमंत्री जवाहरलाल नेहरु दुनो पक्ष के मना कर देले| उनकर तर्क इ रहे कि पहिला पक्ष जवान बा ज्यों के त्यों छोड़े वाला उ आदिवासी लोगन के बेईज्जत करे वाला बात बा| आजादी के बाद आदिवासी लोगन के आइसोलेशन में राखल ठीक चीज नइखे| लोकतंत्र एकर गवाही ना देला| दूसरा पक्ष के खिलाफ में तर्क इ रहे अगर हमनी के आदिवासी लोगन के अपना धारा में मिलावे खातिर फ़ोर्स करत बानी जा उ बहुत चीज पीछे छोड़ दिही| आदिवासी लोगन में सामाजिक अउरी सांस्कृतिक अस्मिता पीछे छुटत चल जाई|\nअब सवाल उठत बा कि ना दाहिने ना बावा त कवन राह पकडल जाव? जवाहर लाल नेहरु के पक्ष ओह निति में रहे जवन कि आदिवासी जनजातिन के भारतीय समाज में एकीकरण खातिर अग्रसर रहो| देखे में लागत बा कि पहिलका निति के सामानांतर बा लेकिन वास्तव में अईसन नइखे| जवाहर लाल नेहरु के कहनाम रहे कि आदिवासी समाज एह देश के अविभाज्य भाग बनो| आपन पहचान अउरी संस्कृति के अपना स्तर प बनवले रखे अउरी आपना अनुसार आपन समाज में रहो| जवाहर लाल नेहरु के सूत्र के मूल रूप से दु गो भाग रहे| पहिला मूल बात इ रहे कि आदिवासी समाज विकास करो|\nSee also स्वतंत्र भारत के झांकी : भाग – 16\nदूसरा मूल अउरी महत्वपूर्ण बात इ रहे कि विकास अपना खाका आ अपना तरीका से करो| ओह लोग के तरीका के बीचे कोई भी हस्तक्षेप नइखे कर सकत| कुल मिला के कहल जा सकत बा कि आदिवासी जनजातीन लोगन के एकीकरण खातिर जवाहर लाल नेहरु के सिधांत काफी स्पष्ट रहे कि विकास होखे लेकिन ओह लोग के अपना तौर-तरीका के मुताबिक ही होखे| उनकर कहनाम इ रहे कि जरूरी नइखे कि विकास करे के एके रास्ता होखे| इहो जरूरी नइखे कि गैर आदिवासि लोगन द्वारा उपयोग कईल गईल विकास के रास्ता ही एकमात्र रास्ता होखे|\nअब समस्या इ रहे कि एह प्रक्रिया के मुक्कमल कईसे कईल जाव? जवाहर लाल नेहरु आदिवासी लोगन खातिर सामाजिक अउरी आर्थिक विकास के माध्यम के रूप में देखले| खासतौर प शिक्षा, स्वास्थ्य, संचार अउरी खेतीबारी के क्षेत्र प सबसे ज्यादा जोर दिहल गईल| एकरा सन्दर्भ में सरकारी निति के अंतर्गत कुछ दिशा निर्देश दिहल गईल| पहिला, आदिवासी लोग के अपना प्रतिभा से खिचल रेखा प विकास के खाका तईयार करे के चाही| बहरी से कवनो प्रकार के हस्तक्षेप ना होई|\nएह बात के समझे के परी कि आदिवासी लोग भी एह देश अउरी समाज के बनावे में बराबर के भागिदार रहल बा| दूसरा बात इ कि आदिवासी लोगन के जंगल अउरी जमीन के इज्जत करे के पड़ी| कवनो प्रकार के बाहरी आदमी खातिर सख्त मना रही| बाजार के अर्थव्यवस्था आदिवासी क्षेत्र में बहुत समझ-बुझ के आ पूरा देख-रेख में लागू कईल जाई| तीसरा इ कि आदिवासी समाज में बोलल जाए वाला भाषा के प्रति एगो सम्मान देवे के चाही अउरी ओह लोग के बोले खातिर प्रेरित करे के चाही| कवनो प्रकार के भेदभाव ना होखे के चाही|\nचउथा, प्रशासनिक नजरिया से महत्वपूर्ण रहे कि आदिवासी इलाका में जे भी लोग काम करी ओही लोगन के बीच से चुनल जाई जवना से उ समाज आपन बात स्पष्टता अउरी बेबाकी से रख सको| इहाँ तक कि आदिवासी लोगन में नेतृत्व भी ओही समाज से होखे के चाही| जतना कम से कम हो सके ओह क्षेत्र में गैरआदिवासी कर्मचारी या ऑफिसर काम करिहे| एह से होई का कि ओहिजा के आम जनता में एगो विश्वास पैदा होई कि ओह समाज के आदमी आपन प्रतिनिधित्व खुद करत बा| ओही समाज के लोग कर्मचारी बा एह से जवन प्रतिबिम्ब अंग्रेजन के समय बनल रहे उ तनी फीका पड़ी आ आदिवासी लोगन के मन में भारत के प्रति एगो विश्वास के दीपक जली|\nएकरा नरम निति(सॉफ्ट पालिसी) कहाला, जवना के भावुकता अउरी सद्भावना के माध्यम से मुक्कमल कईल जाला| पांचवा, लक्ष्य इ रहे के चाही कि आदिवासी लोगन के विकास ओही लोग के तरीका अउरी संस्कृति से करे के बा| प्रशासन के ओवर एक्सरसाइज ना होखे के चाही| कुल मिला के कहल जा सकत बा कि आदिवासिन के लेके नेहरु जी के जवन सिधांत रहे उ बिल्कुल ही अनोखा अउरी दमदार रहे| एह सब बिंदु से एगो बात पता चलत बा कि जतना भी कारन रहीसन अंग्रेजन के समय, ओह सब प पूरा काम करके बढ़िया से विश्लेषण करके अइसन हल तईयार कईल रहे|\nSee also स्वतंत्र भारत के झांकी : भाग – 19\nसरकारी निति के एगो आकार देवे खातिर शुरुआत में संविधान में भी सुनिश्चित कईल गईल रहे| आर्टिकल 46 में एह बात के व्याख्यान कईल गईल रहे कि राज्य अपना विकास खातिर आदिवासी समूह के लोगन के सावधानी से शिक्षा अउरी आर्थिक पहलु के विश्लेषण कईला बादे कवनो निर्णय लेवो| एकरा अलावां आदिवासी समूह के सामाजिक अन्याय अउरी शोषण से बचावे खातिर भी जिम्मेदारी राज्य सरकार के हाथे सौपल गईल|\nइहाँ तक कि ओह राज्य के गवर्नर जहाँ आदिवासी समूह रहेला, उनका के हक़ देवल गईल कि केंद्र अउरी राज्य स्तर प बने वाला कानून में बदलाव कर सके जवना से आदिवासी लोगन के हित के रक्षा कईल जा सको| जवना से, अपना हिसाब से कानून में बदलाव करके आदिवासी जमीन के रक्षा कईल जा सको अउरी साहूकारन से बचावल जा सको| राजनितिक हक़ खातिर संविधान में जगह देल गईल जवना से ओह अनुपात से विधानसभा आपन प्रतिनिधित्व कर सको| इहाँ तक कि प्रशासनिक सेवा में भी ST(Scheduled Tribes) के रूप में मौका देवे के पहल कईल गईल|\nविधायिका अउरी कार्यपालिका के स्तर प बहुत सारा निर्णय लेवल जा चुकल रहे जवना से आदिवासी लोगन के हित के रक्षा कईल जा सको| केंद्र अउरी राज्य सरकार बहुत सारा विशेष प्रकार के सेवा के प्रावधान करे लागल रहे| अर्थव्यवस्था के नजरिया से ग्रामीण उद्योग जईसन चीज भी आपन स्थान लेवे लागल रहे| इहाँ तक कि जवाहर लाल नेहरु के प्रथम पंचवर्षीय योजना में बहुत इज्जत मिलल रहे| सैवधानिक अधिकार अउरी केंद्र आ राज्य सरकार से समर्थन मिलला के बादो आदिवासी समाज में विकास के रफ़्तार बहुत धीमा रहल बिया| उत्तरपूर्वी के अलावां भारत में जतना भी आदिवासी लोग बाड़े ज्यादातर लोगन के आर्थिक स्तिथि ठीक नइखे, आजो बेरोजगार अउरी भूमिहीन बाड़े|\nकर्ज के जहरीला चक्र में फसल बाड़े| बाजारवाद आदिवासी समाज के बुरी तरह से एह चक्र में फसा रहल बा| एगो छोट उदाहरन से समझल जा सकत बा| आज खेतीबारी खातिर जब गरीब आदिवासी बाजार में पेस्टिसाइड(फसल के दवाई) खातिर जात बा त दोकानदार ओही केमिकल के सलाह देत बा जवना प ओकरा ज्यादा मुनाफा होत बा| गलत निर्देश के वजह से फसल के उत्पादन में कमी आवत बा| परिणामस्वरूप उ कर्ज लौटावे में भी असमर्थ रहत बा आ जहरीला चक्र में फसे के मजबूर हो जात बा|\nअईसन अउर भी बहुत सारा चीज बा जवना के आज तक हमनी के हल करे में असफल रहल बानी जा| ओह सब चीजन के बारे में चर्चा अगिला कड़ी में….


Bhojpuri Cinema in Corona third Wave Read Details - Bhojpuri: कोरोना के तीसरा लहर आ भोजपुरी सिनेमा – News18 हिंदी\nकई गो रिपोर्ट कह रहल बा कि कोरोना महामारी के अब अंत नजदीक बा. हालांकि कोरोना अभी रही अउरी रूप बदलत रही बाकिर ओकरा चलते जवन सगरी विश्व में महामारी के त्रासदी बा, उ खत्म हो जाई. कोरोना भी इंफ्लुएंजा, टीवी जइसन एगो बेमारी रही जाई.\nLast Updated : January 28, 2022, 16:41 IST\nअब ई बात केतना सच होई, आवे वाला समय बताई. बाकिर फिल्म इंडस्ट्री तीसरा लहर के चलते बंद होखे होखे भइल रहल हिया, उ साइत बंद ना होई. काहें कि अभी भी आधा ऑक्यूपेंसी के साथे कई राज्य में सिनेमाघर खुलल बा. भोजपुरी के भी कई गो फिल्म रिलीज हो रहल बाड़ी सन अउरी होखिहसन.\nपुलिस महकमा के इर्द गिर्द बुनल कहानियन के सिलसिला बहुत पुरान बा. हिन्दी फिल्म जगत में ई ट्रेंड त 60 के दौर से बा, बाकिर जब अमिताभ बच्चन के दौर 70 के दशक में आइल तब पुलिस अफसर के चरित्र के लेके बहुत कहानी गढ़ल गइल. खुद अमिताभ बच्चन कई गो फिल्मन में पुलिस अफसर के किरदार निभवलें. उनके करियर के सफलता के ऊंचाई पर चढ़ावे वाली फिल्म ‘जंजीर’ में उ इंस्पेक्टर विजय के रोल में रहलें. इहे फिल्म रहे जवन अमिताभ के ‘एंग्री यंग मैन’ के टाइटल देहलस. अउरी एहीजा से एंग्री यंग मैन के मुख्य किरदार वाला फिल्मन के शृंखला चालू भइल. कहे के माने एकरा बाद दोसर हीरो लोग भी अइसन किरदार करे लागल लोग जवन हीरो त रहे, आदर्श काम भी करे बाकिर ओकरा लगे गुस्सा के गुबार रहे जवना के चलते उ आदर्श चरित्र ना लागे बल्कि अइसन बुझाव कि उ हमनी रउआ बीच के कवनो सामान्य इंसान ह.\nअइसन किरदार भोजपुरी में भी खूब गढ़ल गइल बा. पुरान फिल्मन में भी अउरी नया में भी. अगर रउआ पहिला रंगीन फिल्म ‘दंगल’ देखले होखब त ओ में सुजीत कुमार के किरदार एगो पहलवान के बा जवन दिल के त अच्छा बा बाकिर मिजाज के हुंड बा. ओकरा केहू के गर्मी बर्दास्त नइखे. ई फिल्म 1977 में रिलीज भइल रहे. उनकरे फिल्म 1984 में रिलीज भइल ‘पान खाए सईयां हमार’. एह में उ लठैत के किरदार में रहलें. ई लठैत सभके मदद करत बा. एह में भी उनके किरदार एंग्री यंग मैन’ के रहे. एह फिल्म में उनके मित्र अउरी एंग्री यंग मैन के टाइटल से मशहूर अमिताभ बच्चन भी अतिथि भूमिका में रहलें. रेखा भी एह फिल्म में आइल रहली बाकिर अलग फ्रेम में. तब दुनू जाना के प्रेम संबंध के विवाद भी चलत रहे. एकर फायदा एह फिल्म के मिलल रहे.\nजब भोजपुरी के नया यानी तीसरा दौर शुरू भइल तब भी पुलिस के किरदार के आस पास के खूब फिल्म के कहानी गढ़ाइल. जइसे मनोज तिवारी के दुसरा फिल्म रहे ‘दरोगा बाबू आई लव यू’. उ ‘हनुमान भक्त हवलदार’ में भी पुलिस वाला के किरदार कइले रहलें. ओसहीं रवि किशन भी आपन करियर में कई गो पुलिस के किरदार वाला फिल्म कइलें. उनके भोजपुरी में हालिया रिलीज फिल्म ‘सनकी दरोगा’ असहीं एगो एंग्री यंग मैन दरोगा के फिल्म रहे जवन ओकरा क्षेत्र में बढ़त रेप आ महिला अत्याचार के खतम करे खातिर कानून हाथ में भी लेबे के मजबूर हो जात बा.\nपवन सिंह भी असहीं एगो फिल्म लेके आ रहल बाड़ें, ‘प्यारी चाँदनी’. एह फिल्म में उनके ऑपोजिट निधि झा बाड़ी. एह फिलिम में पवन सिंह एगो एंग्री यंग मैन दरोगा के रोल में बाड़ें जवन अपना कर्तव्य खातिर आपन बियाह छोड़ देत बा. ओकर प्रेमिका से ही घर वाला बियाह करत बाड़ें. जब दूल्हा मंडप में नइखे आवत त बेटी के बाप इज्जत बचावे खातिर एगो धूर्त से बियाह कर देत बा. जवन ओकरा बेटी के शहर ले आवे के नाम पर आपन बियर बार में नचनिया बना देत बा. एह फिल्म में लीड विलेन के गेटअप तथाकथित गॉडमैन राम रहीम के जइसन दिहल बा. उ बियर बार ओही विलेन के रहत बा. पुलिस अफसर के प्रेमिका बार डांसर बन गइल बिया जवन ओकरा पता नइखे. एक बार रेड मारे के दौरान उ अपना प्रेमिका से मिलत बा लेकिन ओकरा से कुछ कहि नइखे पावत, कहो का, ओकरे चलते उ इहाँ बिया. फिल्म के इहे कहानी बा, ट्रीटमेंट रूटीन भोजपुरी फिल्मन जइसन बा. पवन सिंह के फैन ई फिल्म देखे जाई. फिल्म में भोजपुरी के नाम पर खाली भोजपुरी गाना बा, बाकिर सगरी संवाद हिन्दी में बा.\nरितेश पांडे के भी चांदनी सिंह, ऋचा दीक्षित अउरी संजय पांडे के साथे फिल्म आ रहल बा, नाम बा ‘महावर’. ई फिल्म के निर्देशक धीरू यादव बाड़ें. फिल्म के कहानी बा एगो जवानी के प्रेमी कृष्णा अउरी प्रेमिका के, जवना दुनू के बियाह में एके गो बाधा बा कि लइकी के भाई बुढ़ाता अउरी ओकर बियाह सबसे पहिले कइल जरूरी बा. कृष्णा के एगो बचपन के दोस्त बिया चाँदनी. ओकरे से प्रेमिका के भाई आलोक के बियाह तय होत बा, बाकिर परिस्थिति अइसन मोड़ लेता कि चाँदनी अउरी कृष्णा के बियाह हो जात बा. चाँदनी असलियत जानत बाड़ी, एही से बांझ होखे के नाटक करत बाड़ी. आगे का होत बा, इहे फिल्म के कहानी बा. फिल्म त साफ सुथरा लागत बा, संवाद द्विअर्थी बा.\n‘लव विवाह डॉट कॉम’ नाम से प्रदीप पांडे अउरी आम्रपाली दुबे के फ़िल्म आ रहल बा. ई फिल्म मेडिकल कॉलेज के पृष्ठभूमि में लेके रचल गइल बा. फिल्म के लेखक – निर्देशक अनंजय रघुराज बाड़ें. कहानी में ताजगी लिआवे के कोशिश भइल बा. जब फिल्म कॉलेज में रहत बा तब त दृश्य बड़ा सुंदर बनल बाड़ी सन. बाकिर जब फिल्म में फाइट अउरी भागा दौड़ी के सीक्वेंस आवल चालू होत बा त उ रूटीन भोजपुरी फिल्म लेखां लागे लागत बा. फिलहाल त ट्रेलर देख के अइसने बुझाता. फिल्म के संवाद सुन के जरूर खटका लागत बा, काहें कि कई बार संवाद के अक्सेंट बदलत बा. ई फिल्म स्क्रीन पर का परफॉरमेंस दी, उ त भविष्य बताई.\nTags: Bhojpuri Articles, Bhojpuri Cinema, Bhojpuri News, COVID 19\nFIRST PUBLISHED : January 28, 2022, 16:41 IST


टटका खबर, 20 मार्च 2017, सोमार – टटका खबर\nआजु देश भर में गौरैया बचाओ दिवस मनावल गइल. पर्यावरण आ जीवन चक्र खातिर जरुरी चिरई गोरैया के कम होखत ई हाल हो गइल बा कि कई जगहा एकर दर्शन ले दूभर हो गइल बा.\nपूर्वी चंपारण के पकड़ीदयाल एसडीपीओ के निलंबन के मांग करत बिहार के विपक्ष आजु विधानसभा में जम के बवाल कइलसि आ एसडीपीओ प अपराधियन से साँठगाँठ राखे के अछरंग लगवलसि. बाकि सरकार का तरफ से प्रभारी गृहमंत्री एह मांग के खारिज क दिहलन.\nसारण जिला के भेल्दी बाजार में पंजाब नेशनल बैंक के शाखा से असलहा देखा के आजु दिनदहाड़े पाँच लाख रुपिया लूट ले गइलें आधा दर्जन बदमाश. लूट का बाद सगरी लूटेरा मौटरसाइकिल से भाग गइलें.\nएसटीएफ आजु रोहतास जिला के दरिगाँव इलाका में कैमूर पहाड़ी से एगो इनामी नक्सली के गिरफ्तार क लीहल गइल बा. ओकरा प एक दर्जन से अधिका मुकदमा चलत बाड़ीं स आ प्रशासन ओकरा गिरफ्तारी करावे वाला के पचास हजार रुपिया के इनाम देबे के एलान क के रखले रहुवे. .\nकेन्द्रीय कैबिनेट से आजु जीएसटी से जुड़ल चार गो विधेयकन के मंजूरी दे दीहल गइल. एह विधेयकन के संसद के लोकसभा में धन विधेयक का तरह पेश कइल जाई जेहसे राज्यसभा में बरियार विपक्ष एकर राह मत रोक पावसु.\nअखिलेश सरकार का समय बहाल सगरी सलाहकारन, अध्यक्षन, आ उपाध्यक्षन के सेवा तत्काल प्रभाव से आजु खतम क दिहल गइल.\nगाजीपुर जिला के नंदगंज इलाका के ढढ़नी के एगो नवजवान के मौत सड़क हादसा में हो गइल जब वाराणसी जात घरी धरवां गांव का नियरा एगो गाड़ी से टक्कर हो गइल.\nबलिया के बांसडीह इलाका के मेधामठ के एगोआदमी के मौत आजु बिजली करंट लगला से हो गइल. उनुका साथे उनुकर मेहरारुओ के करंट लागल रहे बाकि ऊ बच गइल बाड़ी.\nजौनपुर के जलालपुर इलाका में ट्रक का धक्का से मोटरसाइकिल से जात दू गो नवहियन के मौत हो गइल. ई लोग गाजीपुर जिला के खानपुर इलाका के तुलसीपुर गांव के रहे आ मोटरसाइकिले से वाराणसी से जौनपुर आवत रहुवे.\nदेवरिया जिला के देवरिया शहर के सिविल लाइन इलाका में भइल सड़क हादसा में एगो स्कूली छात्रा के मौत बस से कचरा के हो गइल. ऊ साइकिल से मैट्रिक के इम्तिहान देबे जात रहल.\nवाराणसी के शिवपुर इलाका में गिलट बाजार पुलिस चौकी का लगे बाइपास रोड प एगा बूढ़ के लाश मिलल बा. ओकरा बगल में कीटनाशक के एगो शीशीओ मिलल बा. पुलिस के लागत बा कि ऊ जहर खा के जान दिहले बा.\nTags: गौरैया बचाओ, जीएसटी, जौनपुर, देवरिया, पकड़ीदयाल, पूर्वी चंपारण, बलिया, भेल्दी बाजार, रोहतास, वाराणसी, सारण


Title: भारत मे एशियाई चीता के लुप्त होने की अधिकारिक घोषणा कब की गई?\nDescription: This isaMost important question of gk exam. Question is : भारत मे एशियाई चीता के लुप्त होने की अधिकारिक घोषणा कब की गई? , Options is : 1. 1952, 2. 1954, 3.1967, 4. 1958, 5. NULL\nThis isaMost important question of gk exam. Question is : भारत मे एशियाई चीता के लुप्त होने की अधिकारिक घोषणा कब की गई? , Options is : 1. 1952, 2. 1954, 3.1967, 4. 1958, 5. NULL


The Complete Bhojpuri Universal Declaration of Human Rights\nThe Complete Bhojpuri UDHR\nमानवाधिकार य्वातिर संयुक्त राष्टघ् उच्चायुक्त सबहिं के लेल मानवाधिकार मानवाधिकार घोषणा के पचासवां वर्षगांठ\n10 दिसंबर, 1948 के संयुक्त राष्टघ् महासभा द्वारा अपनाएल गेल आओर घोषित मानवाधिकार\nसबहिं के ओकर उचित सम्मान आओर मानव परिवार के सभे आदिमी के बराबरी के हक ही विश्व समुदाय के अजादी, न्याय आओर शांति के बुनियाद हवे।\nमानवाधिकार के उल्लंघन हरदम अमानवीय काज के कारणो होय्वेला जा के चलते मानवता के अंत:करण दु:य्वी होय्वेला। एक आम आदिमी के सबसे बड़ा इच्छा इहे होय्वेला कि इ दुनिया में ओके भाषण और विचार के आजादी मिले साथ हि डर आओर इच्छा से हो मुक्ति मिले।\nयदि केहु तानाशाही चाहे दमन के य्विलाफ अंतिम हथियार के रूप में बगावत करे य्वातिर मजबूर ना होए, त ओकरा य्वातिर कानून के मार्फत ओकर मानवाधिकार के बचावे के इंतजाम होबे के चाही। इहो जरूरी हवे कि राष्टघे सब के बीच दोस्ती बढ़ाएल जाए।\nसंयुक्त राष्टघ् के लोगिन आपन चार्टर में मौलिक मानवाधिकार, मानव के सम्मान आओर उपयोगिता तथा आदिमी आओर औरत के बराबर अघ्कािर य्वातिर आपन विश्वास जतौलन हउ। साथहिं ई लोगनि स्वतंत्राता के माहौल में सामाजिक प्रगति तथा जीवन के स्तर के बढ़ावे के भी दृढ़ निश्चय कएलन ह।\nसाथ ही सदस्य राष्टघ् सब संयुक्त राष्टघ् के मदद से मानवाधिकार आओर मौलिक स्वतंत्राता य्वातिर लोगिन में मान बढ़ावे के भी संकल्प लेलन ह।\nओही य्वातिर ए संकल्प के पूरा करे के य्वतिर ई सब अधिकार आओर स्वतंत्राता के समझ सबसे जरूरी बा।\nअब, एही य्वातिर महासभा ई ऐलान करता कि मानवाधिकार के ई घोषणा के सभे लोग आओर सभे राष्टघ् पालन करे। सभे व्यक्ति आओर समाज के सब अंग हरदम इ घोषणा के आपन दिमाग में रय्वे। संयुक्त राष्टघ् के सदस्य राष्टघ् के लोगिन के बीच चाहे हुनी के अधिकार क्षेत्रा में रहे वाला लोगन के बीच प्रगतिशली कदम या शिक्षा के जरिए इ अधिकार और स्वतंत्राता के प्रति मान जगाएल जाए।\nसबहि लोकानि आजादे जम्मेला आओर ओय्विनियो के बराबर सम्मान आओर अघ्कािर प्राप्त हवे। ओय्विनियो के पास समझ-बूझ आओर अंत:करण के आवाज होय्वता आओर हुनको के दोसरा के साथ भाईचारा के बेवहार करे के होय्वला।\nबिना कोनो जाति, रंग, लिंग, भाषा, धर्म, राजनीतिक आओर दोसर मान्यता, राष्टघ्ीयता चाहे सामाजिक मूल, धन-संपघि्, जन्म वा दोसर स्थिति के भेदभाव के सभे कोई घोषणा में लिय्वल अधिकार आओर आजादी के हकदार होई।\nएतबे ना कौनो देश मुलिक या क्षेत्रा के राजनीतिक न्यायिक आओर अन्तर्राष्टघ्ीय स्थिति के आधार पर केहू के संग भेदभाव नइय्वे कएल जा सकेला। चाहे ओ कौनो स्वतंत्रा, टघ्स्ट चाहे स्वायत्राता के कौनो मानदंड के अंतर्गत आवे वाला संस्था के सदस्य हो।\nसबहि के जीवन जीए के आजादी आओर अपन सुरक्षा के अधिकार हवे।\nकेहु के गुलाम बना के नइय्वे राय्वल जा सकेला। कौनो रूप में गुलामी आओर गुलाम सब के व्यापार पर सय्व्त पाबंदी हवे।\nकाहु के साथ घ्र, अमानवीय चाहे घृणित बेवहार नइय्वे कईल जा सकेला। काहु के न तो सतावल जा सकेला आओर न सजा देल जा सकेला।\nकानून के सामने सबहि के सभे जगह एके आदिमी के रूप में पहिचाने जाए के अधिकार ह।\nकानून के सामने सभे बराबर हवे आओर कानून से बिना कौनो भेदभाव के समान संरक्षण प्राप्त करे के अधिकार मिलल हवे। साथहि ए घोषणा के उल्लंघन या भेदभाव होए की स्थिति में सबहि के समान संरक्षण प्राप्त करे के अधिकार ह।\nसंविधान या कानून से मिलल मौलिक अधिकार के उल्लंघन भइला पर सबहि के कोनों योग्य राष्टघ्ीय संगठन से क्षतिपूर्ति प्राप्त करे के अधिकार बा।\nकेहु के बिना कोनो कारण के कैद, अज्ञातवास या देशनिकाला नइय्वे देल जा सकेला।\nकेहु के य्विलाफ अपराधिक मामला होय्वे चाहे केकरो अधिकार और कर्तव्य के निर्धारण के सिलसिला में कौनो स्वतंत्रा आओर निष्पक्ष संगठन के सामने निष्पक्ष सुनवाई य्वातिर समान अधिकार हवे ।\n1. कानून के नजर में जब तक ले केहु दोषी नइय्वे तब तक ले ओके निर्दोष समझे के चाही। चाहे ओकरा के य्विलाफ कौनो अपराधिक मामला ही काहे ना चल रहल होए। इ सुनवाई के दरम्यान आपन बचाव के लेल ओकरा पूरा-पूरा हक भी मिलल बा।\n2. कौनो राष्टघ्ीय चाहे अंतर्राष्टघ्ीय कानून के तहत अगर कौनो काम के दंडनीय अपराध नइय्वे मानल जा रहल होय्वे तब कोनो आदिमी के ओ काम के य्वातिर दोषी नइय्वे कहल जा सकता।\nकेकरो नीजि जीवन, परिवार, घर तथा पत्रााचार आदि में केकरो दय्वल करे के अधिकार नईय्वे ह। सबहि के ए तरह के दय्वल आओर हमला के विरुघ्कानून से संरक्षण प्राप्त करे के अधिकार ह।\n1. सभे लोगिन के आपन मुलुक के सीमा के अंदर घर आओर एक जगह से दोसर जगह जाए के अधिकार हड।\n2. सबहिं के कौनो देश, एइजा तक कि आपन देश से हो छोडे़ के आओर वापस आवे के अधिकार ह।\n1. प्रताड़ना से बचे य्वातिर दोसर देश में संरक्षण प्राप्त करे के अधिकार हवे।\n2. लेकिन इ अधिकार के उपयोग वैसन प्रताड़ना में नइय्वे कईल जा सकेला जे गैर राजनीतिक अपराध आओर संयुक्त राष्टघ् के उघ्श्य आओर सिघ्ंत के य्विलाफ कईल गेल काज य्वातिर मिल रहल होय्वे।\n1. सबहिं के राष्टघ्ीयता के अधिकार हवे।\n2. केहु के राष्टघ्ीयता से वंचित नइय्वे कई जा सकेला आओर ना ही राष्टघ्ीयता बदले के स्थिति में अधिकारो से बेदय्वल कईल जा सकेला।\n1. जाति, राष्टघ्ीयता आओर धर्म के बंधन से मुक्त कौनो बालिग आदिमी आओर औरत के बियाह आओर गृहस्थी बसावे के अधिकार हवे। दुनू के बियाह के समय, गृहस्थ जीवन के दरम्यान आओर बियाह टूट जाए के बादो बराबरी के अधिकर ह।\n2. बियाह दुनू के मर्जी आओर सहमति से ही होए के चाही।\n3. परिवार समाज के एगो प्राकृतिक और मौलिक इकाई ह। आओर ओके समाज और मुलुक से पूरा संरक्षण प्राप्त करे के अधिकार हवे।\n1. केहु अकेले चाहे केकरो संगे मिल के संपघि् अर्जित कर सकता।\n2. केहु के ओकर संपघि् से बेदय्वल नइय्वे कईल जा सकत ह।\nसब लोगनि के सोचे के आओर कौनो धर्म अपनावे के अधिकार हवे तथा ओ आपन धर्म और मान्यता में भी बदलाव ला सकेला। संगे ओ अकेले आओर समूह में कौनो सार्वजनिक या नीजि जगह पर आपन धर्म या विश्वास के पालन, प्रवचन आओर पूजा-पाठ के जरिए कर सकेला।\nसबहिं के विचार आओर अभियक्ति के अधिकार हवे। आओर ओकर ई विचार में कौनो दय्वल ना हो सकता, संगे ओ संचार के कौनो साधन के जरिए कही से कैसनो सूचना आओर विचार प्राप्त कर सकेला।\n1. सबहिं के शांतिपूर्ण तरीका से जमा होवे के तथा कोनो संगठन में शामिल होए के अधिकारी ह।\n2. तथा केहु के कौनो संगठन में जर्बदस्ती शामिल नइय्वे कराएल जा सकेला।\n1. सब लोगीन के सरकार में हिस्सा लेवे के अधिकार हवे न त सीघ्े-सीघ्े न त आपन मर्जी से चुनल प्रतिनिधि के मार्फत आपन देश के जन सेवा के उपयोग करे के अधिकार हवे।\n2. आम लोगीन के इच्छा ही सरकार के ताकत के आधार होय्वेला आओर इ जब-तब होए वाला स्वतंत्रा आओर निष्पक्ष चुनाव के जरिए, जेकर आयोजन गुप्त मतदान या फेर स्वतंत्रा प्रघि से होय्वता।\nसमाज के हरेक आदिमी के सामाजिक सुरक्षा के अधिकार हवे। साथहिं देश के आर्थिक, सामाजिक आओर सांस्कृतिक अधिकार के उपयोग करे के अधिकार ह, जे ओकर व्यक्तिघ् के उपयोग राष्टघ्ीय प्रयास आओर अन्तर्राष्टघ्ीय सहयोग से ही संभव हो सकेला जे ओ राष्टघ् के संसाधन ओओर संगठन पर निर्भर करता।\n1. सबहिं के काम करे के तथा रोजगार चुने के अधिकारो बा औरि बेरोजगारी से ओकर सुरक्षा के गारंटी ओ होय्वे के चाहीं। इ न्यायसंगत तथा सुविधाजनक परिस्थितियों में काम करे के अधिकार बा।\n2. बिना कौनो भेदभाव के समान काज के लेल समान पैसा के अधिकार ह।\n3. सबे जे काम करता ओकरा आपन तथा परिवार य्वातिर एगो न्यायसंगत आओर उचित पैसा पावे के अधिकार ह जेकरा से घ् सम्मानजनक जिंदगी बसर क सके। एकर अलावे सामाजिक संरक्षण के ओ साधन के उपयोग के ओ अधिकार बा जे ओकर कमाई बढ़ा सके।\n4. एकरा सिवा आपन हित के सुरक्षा के य्वातिर मजदूर संगठन बनावे अथवा मजदूर संगठन में शमिल होय्वे के अधिकार बा।\nसबकरा के आराम तथा छुघ् मनाबे के अधिकार बा तथा काज करे के समय के सेहो एक उचित सीमा बा तथा समय-समय पर वेतन सहित छुघेि के उपभोग करे के अधिकारो बा।\n1. सबहिं के आपन तथा आपन परिवार के स्वास्थ्य आओर कुशलता य्वातिर एक उचित स्तर पर जीवन-यापन के ठीक-ठीक इंतजाम होय्वे के चाहीं। बढ़िया जीवन-स्तर होय्वे य्वातिर ओकनि के भोजन, कपड़ा, घर, उचित इलाज आओर आवश्यक सामाजिक सेवा ओ शामिल ह।\n2. एकरा अलावे बेरोजगारी, बिमारी, अपगंता, वैधव्य, बुढ़ारी एवं ऐसन हालत जे पर ओकर नियंत्राण नइय्वे, ओ से ओकरा सुरक्षा पावे के अधिकार हड। औरत और बच्चा के अलगे सुविधा आओर सहायता पावे के अधिकार बा। सबहिं बच्चन के चाहे ओकर जन्म कानूनी बियाह के अन्तर्गत भईल हो चाहे बिना बियाह के, समाजिक सुरक्षा मिले के चाही।\n1. सबे के शिक्षा प्राप्त करे के अधिकार बा, कम से कम प्राथमिक तथा बुनियादी शिक्षा तड मुघ्त होय्वे के चाही। तकनीकी आओर व्यवसायिक शिक्षा सबहु के मिले तथा योग्यता के आधार पर उच्च शिक्षा पर सभे के अघ्कािर ह।\n2. शिक्षा आदिमी के व्यक्घ्घि् के विकास में सहायक होय्वे के चाही तथा ऐसन होय्वे के चाही जे लोगीन के मन में मानवाधिकार आओर बुनियादी स्वतंत्राता के प्रति मान के भावना के मजबूत करे। शिक्षा सबे देश, जाति आओर धार्मिक समूह के बीच आपसी समझ-बूझ, सहनशीलता तथा भाइचारा और शांति के स्थापना य्वातिर संयुक्त राष्टघ् के गतिविधि के बढ़ावे में भी सहायक होय्वे।\n3. माई-बाप लोगनि के आपन बच्चा य्वातिर सही शिक्षा चुने के अधिकार ह। अधिकार ह।\n1. सबहिं के आपन समाज के सांस्कृतिक कार्यघ् में हिस्सा लेवे के तथा कला के आनंद उठावे के अधिकार बा संगे वैज्ञानिक प्रगति में भगीदार बने तथा फायदा उठावे के अधिकार बा।\n2. सबहिं लोकनि के आपन वैज्ञानिक, साहित्यिक आओर कलात्मक कृति जे घ्लिय्वले बा, के नैतिक आओर भैतिक हित के संरक्षण के अधिकार बा।\nसबहिं के इ घोषणा में निर्धारित अधिकार आओर आजादी के सामाजिक आओर अन्तर्राष्टघ्ीय स्तर पर पावे के अधिकार बा।\n1. सभे के आपन समुदाय के प्रति कघ्र्व्य ह। जेकरा पूरा करे के बाद ही ओकर स्वतंत्रा और संपूर्ण विकास संभ हवे।\n2. आपन अधिकार आओर आजादी के उपयोग कानून के सीमा के भीतर ही होय्वे के चाही ताकि हम दोसर के अधिकार और आजादी के भी उचित आदर कर सकी।\n3. एहि से एगो लोकतांत्रािक समाज में नैतिक, कानून और व्यवस्था और जन कल्याण के जरूरत के हम पूरा कर सकेलीं।\nई घोषणा में लिय्वल कौनो अनुच्छेद के मतलब इ ना ह कि कौनो राज्य, समूह चाहे व्यक्ति कौनो ऐसन काज में शामिल होय्वे चाहे कौनो ऐसन काम करे, जेकरा से ए में लिय्वल अधिकार और स्वतंत्राता नष्ट होय्वे।


हाउ टू फाइल रति ऑनलाइन हिंदी में बताये? » How To File Rti Online Hindi Me Bataye - Download the Vokal App\nहाउ टू फाइल रति ऑनलाइन हिंदी में बताये?...\nहाउ टू फाइल ए टी ऑनलाइन हिंदी में लिखकर अगर आप ऐसे क्यों फाइल को ऑनलाइन करना चाहते हैं किसी भी वेबसाइट पर तो आप उस वेबसाइट की जानकारी चाहिए और उस बहुत वेबसाइट को पर अपनी भी ऑनलाइन कर सकते हैं डाउनलोड या ऑनलाइन दे सकते हैं ओके\nhow to fileaT online hindi me likhkar agar aap aise kyon file ko online karna chahte hain kisi bhi website par toh aap us website ki jaankari chahiye aur us bahut website ko par apni bhi online kar sakte hain download ya online de sakte hain ok\nहाउ टू फाइल ए टी ऑनलाइन हिंदी में लिखकर अगर आप ऐसे क्यों फाइल को ऑनलाइन करना चाहते हैं किस\nहाउ टू अपडेट आधार ऑनलाइन हिंदी में बताएं तो आधार को अपडेट करने के लिएऔर पढ़ें


भोजपुरी के पितामह के श्रद्धांजली सभा में मुख्यमंत्री के उद्घोष : भोजपुरी भाषा माई के दुध नियन – Aapan Birgunj\nadmin प्रकाशित मिति - May 12, 201900\nपण्डित दीपनारायण मिश्र के श्रद्धाञ्जली सभा समापन\nवीरगंज, २८ बैशाख ।\nनेपाल के भोजपुरी भाषा के भीष्मपितामह के रूप मे परिचित वरिष्ठ भोजपुरिया साहित्यकार पण्डित दीप नारायण मिश्र के याद मे काल्ह शनिचर के दिने वीरगंज नगरी मे अनेकन संघ संस्था के सहयोग मे श्रद्धांजलि सभा के आयोजना कईल गईल ।\nपण्डित दीप नारायण मिश्र के बितल बैसाख १९ गते रात के १० बज के ३८ मिनट पर ८३ साल के उमर में उनकर निज निवास वीरगंज के राम टोल मे देहान्त भईल रहे, उहे के याद करत काल्ह शनिचर के दिने वीरगंज के मारवाड़ी सेवा समिति के गृह सभा मे श्रद्धांजलि सभा के आयोजन कईल गईल ।\nनेपाल भोजपुरी समाज, आपन वीरगंज मेडिया ग्रुप प्रा. लि., सहयोगी नेपाल, सांस्कृति, सजक, भोजपुरी टाइम्स दैनिक पत्रिका, पब्लिक एम. एम. आ यात्रा डेली डट कम सहित के संयुक्त आयोजना मे भईल पण्डित मिश्र के श्रद्धांजलि कार्यक्रम मे प्रदेश २ के मुख्यमन्त्री लालबाबू राउत गद्दी, प्रदेश २ के भौतिक पूर्वाधार बिकास मन्त्री जितेन्द्र सोनल, भारतीय साहित्यकार डा. हरेन्द्र हिमकर, स्तंभकार चंद्रकिशोर, विश्लेषक तुल नारायण साह, सह-प्राध्यापक डा. विश्वम्भर शर्मा, समाजसेवी ओम प्रकाश शर्मा, भोजपुरिया साहित्यकार राम प्रसाद साह आ युवा नेता ओम प्रकाश सर्राफ सहित भाषा साहित्य से जुडल बहुते लेखक, कवि, गजलकार सा संगीतकार लोग के उपस्थिती रहल । नेपाल भोजपुरिया समाज के सचिव ऋतुराज के अध्यक्षता आ पत्रकार रितेश त्रिपाठी के सहजीकरण में कार्यक्रम सम्पन्न भइल रहे ।\nश्रदांजलि सभा मे मुख्यमन्त्री लालबाबू राउत गद्दी कहनी ‘ नेपाल के भोजपुरिया साहित्य आपन अभिभावक गुमा देहलख, पण्डित दीप नारायण मिश्र के साहित्य सम्बन्धी योगदान के कदर करत यदि हमनी सारा भोजपुरिया एक जुट हो के भोजपुरी भाषा आ साहित्य के मिश्र के सोचाई के हिसाब से अगर उच्च स्थान पर पहुचा देहल जाव तब जा के उनकर योगदान के सच्चा सम्मान आ कदर होई । प्रदेश मे बोलला जाए वाला भोजपुरी, मैथिली, बज़्जिका, नेपाली, उर्दू, मारवाड़ी आ चाहे सम्पर्क भाषा के रूप मे रहल हिन्दी काहे ना होखे सारा भाषा के सम्मान के साथ कानूनी रूप से संरक्षण आ परवर्द्धन सरकार करे के सोच बनवले बा, मुख्यमन्त्री गद्दी बतवले ।\nश्रद्धाञ्जलीसभा के प्रमुख अतिथी के रुप में प्रदेश नं. २ के मुख्यमन्त्री लालबाबु राउत एगो भोजपुरिया के नाते भोजपुरी भाषा माई के दुध नियन आ बाकी भाषा डेरी के दुध नियन रहल बतवनी । भोजपुरी भाषा के आपन अगले महत्व आ इतिहास रहला के बावजूद भी राज्य द्वारा एकर संरक्षण आ सम्मान ना हो सकल के दुख व्यक्त कईनी । भोजपुरी साहित्य के मुर्धन्य व्यक्तित्व पण्डित दीपनारायण मिश्र के प्रदेश सरकार के अगुवाई में वीरगंज में शालिक जल्दीए बनावे के भी घोषणा कइनि ।\nपण्डित दीप नारायण मिश्र के आपन अभिभावक आ गुरु बतावत भौतिक पूर्वाधार बिकास मन्त्री जितेन्द्र सोनल कहले, पण्डित दीप नारायण मिश्र द्वारा बनावल पगदण्डी पर आज के युवा पूस्ता के लागल बहुते जरूरी बा । भोजपुरी भाषा आ साहित्य के पण्डित दीप नारायण मिश्र द्वारा बनावल गईल खुटपेडिया रास्ता के चौड़ीकरण आ मजबूत बनावे के जिम्मेवारी साहित्य मे लागल नव युवा पूस्ता के बा ।\nमन्त्री सोनल द्वारा प्रदेश सरकार के ओर से इहे माघ १ गते बहुभाषिक कवि सम्मेलन के आयोजना करेके जिम्मेवारी उठावे के उद्घोष कइनी ।\nएक मिनट के मौन धारण से श्रदांजलि देहल गईल पण्डित दीप नारायण मिश्र के श्रदांजलि सभा मे भोजपुरी लोकगायक सोधा यादव, बृजमोहन आ शर्वजित निर्गुन गा के मिश्र के याद कईले लोग ।\nभोजपुरी भाषा आ साहित्य के आगा बाढ़ावे खातिर स्व. मिश्र २०२९ साल मे नेपाल भोजपुरी समाज आ ओकरा बाद बङ्ग्मय प्रतिष्ठान आ नेपाल हिन्दी साहित्य परिषद जईसन संस्था के गठन कईले रहेले। स्व. मिश्र नेपाल के पहिलका भोजपुरी पत्रिका ‘सामाद’ सहित दर्जन से बहुति कृति प्रकाशन कईले रहले । भोजपुरी भाषा आ साहित्य खातिर देहल स्व. मिश्र के योगदान ही आज उनका के नेपालीय भोजपुरी के ‘भीष्मपितामह’ के उपाधि से भोजपुरिया समाज नवजले बा ।


फ्लैश मॉब - विकिपीडिया\nफ्लैश मॉब (अंगरेजी: Flash mob भा Flashmob), शाब्दिक अरथ - अचानक झटाक से आ कुछे देरी भर खातिर एकट्ठा भइल भीड़, में कम से कम 10 लोग अचानक कौनों पब्लिक जगह पर प्रगट होला, कुछ अजीब हरकत भा कौनों बिना मतलब के काम करे ला आ कुछ मिनट बाद तितर-बितर हो के गायब हो जाला; आमतौर पर ई चकित करे, मजाक बनावे, भा कलात्मक परफार्मेंस के मकसद से होला। फ्लैश मॉब सभ के संजोजन टेलीकम्युनिकेशन, सोशल मीडिया आ वाइरल ई-मेल सभ के जरिये कइल जाला।\nई शब्द के ईजाद 2003 में कइल गइल, ई राजनीतिक बिरोध प्रदर्शन, कामर्शियल परचार, पब्लिसिटी खातिर स्टंट जेह में कौनों कंपनी भा प्रोफेशनल लोग सामिल होखे इत्यादि नियर चीज के ना सामिल कइल जाला। पहिले से प्लानिग के साथ आ कौनों सामाजिक काम खाती अइसन कइल आयोजन सभ के स्मार्ट मॉब कहल जाला।\nअइसने मिलत-जुलत अपराध नियर गतिबिधी भी देखल गइल बा जेह में अचानक कुछ लोग, जे एक दुसरे से अनजान होखे, फ्लैश मॉब के रूप में जमा हो के कौनों दुकान लूट ले। अइसन घटना सभ के फ्लैश रॉब (झटका से लूट) के नाँव दिहल गइल बाटे।\n↑ "Facebook flashmob shuts down station". CNN.com. February 9, 2009.\n↑ "Va-va-voom is in the dictionary". BBC. July 8, 2004. पहुँचतिथी May 5, 2010.\n↑ "definition of flash mob from Oxford English Dictionaries Online". Oxford University Press. July 8, 2004. पहुँचतिथी May 9, 2010.\n↑ "Mixed feelings over Philadelphia's flash-mob curfew". BBC. August 12, 2011.\n↑ Athavaley, Anjali (April 15, 2008). "Students Unleash A Pillow Fight On Manhattan". Wall Street Journal. पहुँचतिथी May 19, 2008.\n↑ "Time Freezes in Central London". ABC News. April 30, 2008. पहुँचतिथी January 25, 2009.\n↑ Sandra Shmueli (August 8, 2003). "'Flash mob' craze spreads". CNN.\n↑ "Manifestul Aglomerarilor Spontane / A Flashmob Manifesto". December 5, 2004. ओरिजनल से February 9, 2007 के पुरालेखित. पहुँचतिथी December 27, 2011. Unknown parameter |dead-url= ignored (मदद)\n↑ Ed Fletcher (December 23, 2010). "Failed choral 'flash mob' may not have qualified for term". Toronto Star. पहुँचतिथी December 30, 2010.\nगेटवे ऑफ इंडिया पर फ्लैश मॉब, बीडियो, आजतक पर।\n"https://bh.wikipedia.org/w/index.php?title=फ्लैश_मॉब&oldid=592803" से लिहल गइल\nएह पन्ना पर आखिरी बेर संपादन 24 जून 2018 के 16:17 बजे भइल रहल।


अनबोलता अँखियन के सवाल – Anjoria\nअनबोलता अँखियन के सवाल\n(पाती के अंक 62-63 (जनवरी 2012 अंक) से – 13वी प्रस्तुति)\n– कृपाशंकर प्रसाद\nप्रकाश आ हम कइ बेरि होटल में संगे संगे होटलियवले रहनी जा। जब मांसाहार करे के होखे तबे होटलियाईं जा – ‘ई खस बात रहे।’ शुरुए से हम मार्क करत रहली कि जब मछरी भत खईं जा त ऊ संगे दोसरा टेबुल प खये चलि जांव। आ अपनाखतिर मछरी चाहे अण्डाकरी मंगा के बड़ा बेमन से ख के जल्दिये उठि जाय। प्रकाश हमार दोस्त रहे आ दूनों अदिमी एके टेबुल प काम करत रहनी जा। बड़ा मस्त जीव ! लेकिन ई बात हमरा के बड़ा अचरज में डालि देव कि ऊ मछरी भ अण्डा त बड़ा चहकि चहकि के खउ बाकी मीट प ओकर रोंआ गिरि जाउ। कइ बेरि पूछबो कइनी, बाकी इहे कहि के टारि देव कि कबहीं अस्थिरे बताइबि।\nएक दिन खए खतिर ओकरा के अपना घरे बोलवनी हमार सिरीमती बड़ा प्रेम से मछरी भत बनवली। ऊ अतवार के दिन रहे-हमनी के छुट्टी के दिन। प्रकाश खूब डटि के खइलस। खइला के बाद हंसि के कहलस कि ‘भउजी अतना खिया देली कि अब टकसलो नइखे जात। आवऽ थेरकी देर बिछवना प पटाइल जाउ।’ दूनो अदिमी एगो बेड प पसरि गइनी जा। ‘आजु बढ़िया मोका बा, पूछिये लीं कि ऊ मीट काहें ना खला ?’ हम सोचनी। अबहीं हम सोचते रहनी कि सुरूआत कइसे करीं, तले ओकर नाक बाजे लागल। अब त ‘मन के मनहीं रही ए उधे’ के हालत हो गइल। दिन में सूते के हमार आदत रहे ना; एह से मन मारि के कमलेश्वर के लिखल ‘कितने पाकिस्तान’ उठा के पढ़े लगनी। किताब में अदीब (साहित्यकार) अपना अदालत में बाबर से अयोध्या में बाबरी मस्जिद बनावे के बारे में तहकीकात करत रहे आ बाबर कहते रहे कि ऊ कभी अयोध्या गइबे ना कइल त मस्जिद कइसे बनवलसि।\nअदीब फेरू पूछऽता – ‘इतिहास में तहार अवध में जाए के चरचा बा, ई का झूठ हऽ ?’\n”झूठ नइखे लिखल, हम अवध में गइल रहनी लेकिन अयोध्या कबहूं ना गइनी। रउरा जाने के चाहीं कि ओह घरी अवध आजु काल्हु के उत्तर प्रदेश के एगो बड़ हिस्सा के कहल जात रहे आ अयोध्या हमरा समय में एगो छोट बाजार होई एकरा से जादा ओकर कवनो अहमियत ना रहे।“\n”तहरा ई त मालूम रहे कि अयोध्या में हिन्दू के भगवान राम के जनम भइल रहे। हिन्दू के रिगावे खतिर तू अइसन ना कइ सकत रहलऽ ?“\nबाबर हंसल, हुजूर अगर हमरा हिन्दू लोग के रिगावहीं के रहित त हम मस्जिद मथुरा में बनवले रहितीं। अयोध्या में काहें बनइतीं ?\nअदीब अचरज से पूछलसि, ‘मथुरा में काहें बनवइतऽ, अयोध्या में काहें ना ?’\n”एह से हुजूर, कि हमरा समय तक राम के भगवान के मान्यता ना मिलल रहे भलहीं ऊ मर्यादा पुरूष होखसु। हमरा बहुत बाद में तुलसीदास के रामचरितमानस लिखला के बाद राम के भगवान के मान्यता मिलल। मथुरा में एह से कहऽ तानी कि हमरा से बहुत पहिलहीं कृष्ण जी भगवान के रूप में पुजात रहले। हमरा हिन्दू के आहते करे के रहित त हम मस्जिद मथुरा में बनवले रहितीं।“\n”आछा ई बतावऽ बाबर कि अगर तू नइखऽ बनवले त एकर नाम बाबरी मस्जिद कइसे परि गइल ?“\n“हजूर ई त बहुत मामूली सवाल बा आ एकर जवाब भी बहुत आसान बा। आजु अपना हिन्दुस्तान प नजर डालीं त इन्दिरा पार्क, अम्बेडकर पार्क, महात्मा गान्धी संग्रहालय, राजीव गान्धी मार्ग, चन्द्रशेखर नगर आ ना जाने अइसने कतना बड़का नेता आ केवनो क्षेत्र में बढ़ल लोग के नाम पर कइ गो चीज बनल बा। हमरा के ई बताईं कि जेकरा नाम प ई सब बनल बा का उहे लोग बनवले बा ?“\nहम पढ़े में डूबल रहनी तले प्रकाश लागल जोर जोर से चिचिया के गारी देबे। हम देखनी, प्रकाश के चेहरा प गुस्सा के तमतमाहट ! जानि गइनी कि कवनो भयानक सपना देखले बा। झकझोरि के उठा देनी। थेरकी देर में ऊ नार्मल भइल। हाथ-मुंह धोवाइ के पुछनी- ”प्रकाश का भइल, केकरा के गारी देत रहलऽ हा ?“\n”प्रसाद भई, ई सपना हम सैकड़न बार देखले बानी। गारी कसाई के देनी।“\n”तहरा कसाई से कइसे पाला परि गइल ?“\n”तूं क हाली पूछऽल कि हम मीट काहें ना खानी। लऽ अब सब समुझ में आ जाई.“\n”ओ घरी हम मैट्रिक में पढ़त रहनीं। अतना लम्बा समय बीत गइल लेकिन एगो अइसन पाप कइनी जवना के कवनो पराछित हइये नइखे। जिनिगी में बड़ बड़ घटना भइली स आ समय के संगे भुलइयो गइली स लेकिन ई पाप रहि रहि के हमरा समूचा इन्सानियत प सवाल खड़ा करत रहेला। हमरा दिमाग प ऊ घटना जस के तस बा। तू साहित्यकार हवऽ। हो सके त हमार ई पाप अपना कलम से अपना पाठक लोग में बांटि दीहऽ।“ प्रकाश कुछ देर चुप भइल। हम ओकर चेहरा पढ़े के कोशिस करे लगनी। आजु के प्रकाश हमरा एकदमे दोसर लागल।\nहम नौवां क्लास में रहनी त हमरा बाबूजी के कवनो बेमारी भइल। डाक्टर उनुका के बकरी के दूध पीये के कहलसि। बहुत सुन्नर बकरी आइलि, ओकरा संगे एगो ओकर मखमल लेखा मोलायम बच्चो आइल। बचवा प हम मोहा गइनी। ओकर आंखि अतना सुन्नर रहली स कि हम बहुत देर ले ओकर चुम्मा लेते रहि जाईं। चुम्मा लेत खा उहो खूब अगरा जाऊ आ अगरइला के मारे ऊ आपन पोंछ खूब तेजी से बिजुली के करेण्ट लेखा दाएं बाएं सटकारे लागे।\nधीरे धीरे हमरा ओकरा में खूब छने लागल आ होत होत अइसन हो गइल कि हम ओकरा खातिर आ ऊ हमरा खातिर बेचैन हो जाईं जा। हमरा जिनिगी में ओकरा छोड़ि के कुछ रहिए ना गइल। नाम राखि देनी – ‘मोहन’।\nअब स्कूल जाए में बड़ा मुश्किल खड़ा हो जाउ। मोहना छपिटाए लागे। धउरि के गोड़ में आपन मूड़ी डालि के चलल मुश्किल क देव। ओकरा के गोदी में उठाइ के मुंह आंखि चूमि के पूरा देंह सुहुराईं तबो केहू दोसर धरे तब हमरा स्कूल जाये के तनिको मन ना करे। पता ना प्रकृति में अइसन कवन शक्ति बा कि ऊ अनबोलता जीव हमरा स्कूल से लवटे के समय जानि गइल रहे। हमरा के दूरे से देखि के भर जोर धउरि के हमरा कीहें चलि आवे हमहूँ धउरि के ओकरा के गोदी में उठा लीं, सुहुरावत चूमत घर में घुसीं।\nकभी हमरा कान्हा प आपन गरदन ध देउ कभी पीठ कावर जा के आपन गरदन हमरा कांख में घुसा के बड़ा प्रेम से हमार मुंह निहारे। ओह घरी ओकरा आंख के सुनराई आ मासूमियत देखे लाएक होखे।\nमोहना चार महीना के होखे चलल त ओकर माई बेमारी से मरि गइलि। स्कूल से लवटे के बेरा हम ओकरा खाये खातिर कुछ घासि पात ले ले आईं। ओहू दिने कुछ मोलायम पतई ले ले अइनी। स्कूल से लवटनी त ऊ हमरा कीहें धउरि के ना आइल। धीरे धीरे आ दरदीला आवाज में मेमियात आइल। ओकरा मन के दरद हमरा के बेधि गइल। माई खतिर ममता अनबोलता जीवन में भी अदिमिये लेखा होला, हमरा ओही दिने बुझाइल। गोदी में उठा के घरे ले अइनी आ खूब चूमा चाटी कइला के बाद ओकरा के खाए के पतई देनी बाकी ऊ छुअबो ना कइलस। बइठनी त हमरा कान्हा प आपन गरदन चुपचाप राखि देलसि। बड़ी देरी ले ओइसहीं रखले रहि गइल। हम घूमि के ओकर आंखि देखनी। एकदम टूअर वैरागी के भाव। हमरा बुझाइल कि ओकर आंखि हमरा से कहऽ तारी स कि ‘अब त हमार माई मरि गइल। एह दुनियां में हमनी के बाप त होला ना अब त ‘त्वमेव माता च पिता त्वमेव, त्वमेव\nबन्धु च सख त्वमेव।’ अचानके हम ओकरा के गोदी में लेके खूब कसि के जांति लेनी आ ओकर पूरा देंह सुहुरावे लगनी। अनासे हमार आंखि ओकरा आंखी के बार बार चुम्मा लेबे लागल।’\nहम प्रकाश के चेहरा देखे के कोशिस कइनी। बुझाइल कि ऊ धरती प हइये नइखे। खाली खोंखा शरीर बा लेकिन आवाज आकाशवानी लेखा कहीं दोसरा\nलोक से आ रहल बा।\n‘ओ दिन से मोहन के हम माई-बाप दूनो बनि गइनी। अब ऊ उठे बइठे आ सूते लागल। राति खा धीरे से हमरा बिछवना पर चढ़ि के सूति जाउ। खाए बइठीं त हमरा थरिया में मुंह डालि देउ। हमरा बड़ा नीक लागे बाकी घर के लोग बड़ा खिसियाउ।’\nधीरे-धीरे मोहन एक साल के हो गइल। घर के लोग कहे लागल कि ‘बेंचि काहें नइख देत। भर घरे घूमत रहऽता, तहार बिछवना महकत रहऽता, लेंड़ी\nलेंड़ी घर भइल रहऽता। घिनावन कइले रह तारऽ घर बिछवना सब्बे। हरे चली का ?’ सुनि के बड़ा बाउर लागे बाकी हमरा पासे जवाबो त ना रहे। सोचे लगनी कि आदमी कतना स्वार्थी होला। बिना स्वार्थ के ऊ केहू से प्रेम भी ना क सके। मोहना से हमार प्रेम बढ़ते चलि गइल, घटल तनिको ना।\nमोहना के ले के परिवार में सबसे बिगाड़ हो गइल। जब सुनऽ त ओकरा के बेंचही के बात होखे। हम कवनो हालत में बेंचे के तेयार ना भइनी बाकी टेंसन से परेशन रहे लगनी। पढ़ाई चउपट होखे लागल, परीक्षा कपार प आ गइल। अब हम ऊहापोह में रहे लगनी। एक दिन हम मोहन से पूछनी – ’का हो मोहन, का करीं, तहरा के बेंचि दीं ? अब टेन्सन सहात नइखे।’ मोहन अपना ढंग से जवाब देले। चुपचाप हमरा आंखि का ओर तकले आ आपन गरदन हमरा जांघ प राखि के सूति गइले आ टुकुर-टुकुर ताके लगले। मतलब साफ रहे कि ‘जवन मन करे तवन करऽ हम त अपना के तहरे के संउपि देले बानी।’ पता ना ओ दिन ममता से हमरा आंखि में लोर काहें भरि गइल। हमार हाथ मोहना के पूरे शरीर प फिरे लागल। मोहना निहचिन्त हो के सुति गइल आ हम ओकरा भविष्य खातिर चिन्तित होके बहुत राति तक जागल रहि गइनी।\nप्रकाश अचानके चुप हो गइल। हम ओकरा चेहरा प नजर फेरनी। बेचैनी, छपिटाहट, पाप-बोध साफ साफ लउकत रहे। अतना परेशान हम ओकरा के कब्बो ना देखले रहनीं।\n”फेरू का भइल प्रकाश ?“ हम धीरे से पूछनी।\n“भइल का, जवन होखे के रहे तवन हो गइल। तंग होके छाती प पत्थल राखि के मोहना के बेंचि देनी। खरीदे वाला दू किलोमीटर दूर हमरा रानीगंज बाजार के ए गो कसाई रहे। अपना मोहन के हम कबहूं डंटलहूं ना रहनी आ ऊ कसाई ओकर गर्दन में रसरी बान्हि के घसेटे लागल। मोहना एको डेग आगे ना बढ़ावे। पूरा वजन के साथे खड़े खड़े घसेटात रहे। मोहना घूमि घूमि के हमरा कावर देखे आ मेमियाउ। मन करे कि कसइया के गोली मार दीं।\nआधा घण्टा ले हम सुन्न होके खड़ा रहनी। गरमी के दिन रहे। एह आध घण्टा में हम निश्चय कइनी आ रूपया हाथ में ले ले भर जोर बाजारे धउरनी आ कसइया के दोकान प पहुंचनी। हांफते कहनी – ”हई आपन रूपया धरऽ आ हमार खँस्सी द।“\n”राउर खस्सी हइका टांगल बा मालिक, कहीं त एमे से थोरकी मांस दे दीं।“\nहमार देहिं थर थराए लागल। तारू सूखि गइल। ओकरा ठेहा प देखनी – एक ओर मोहन के छाल धइल रहे, एक जगह चारो गोड़ी आ एक दम आगे ओकर खून से लथपथ मूड़ी। ओकर आंखि हमरे ओर रहे। बुझाव कि ओकर आंखि हमरा से अनेक सवाल करत कहऽ तारी स – ‘तहार जिनिगी संवारे खतिर हम आपन गरदन कटवा देनी, कसइया प मति खिसिया। घरे जा आ शन्ति से सोचिहऽ कि हमार गरदन के काटल, कसइया कि तूं ?’\nPrevious Post: संजय पांडे लिहले ‘सौगंध गंगा मईया के’\nNext Post: हमहन लोग बंजारा हईं : बालगोविंद बंजारा


‘बजरंग’ के बाद जे.पी. सिंह ले अइहें ‘क्षत्रिय’ – Anjoria\nलीक से हटि के फिल्म बनाने में यकीन राखे वाला निर्माता जे.पी. सिंह अपना फिलिमन ‘गईल भईंसिया पानी में’ आ ‘पायल’ से सफलता के नया रेकार्ड बनवले रहले. उनुकर तिसरकी फिलिम ‘बजरंग’ प्रदर्शन खातिर तइयार बा. अब जे.पी.सिंह अपना नया फिल्म ‘क्षत्रिय’ के घोषणा कइले बाड़न जवन पूरा तरह से मल्टी स्टारर फिल्म होखी.\nगुरुजी फिल्म्स इंटरनेशनल के बैनर तले बनेवाली “क्षत्रिय” अगिला महीना सेट पर जाई. बतावे लायक बा कि निर्माता जे.पी. सिंह के फिल्म ‘बजरंग’ में भोजपुरी सुपर स्टार पवन सिंह आ अक्षरा सिंह के अलावे संजय पांडे, जय सिंह, उमेश सिंह, रमेश दुबे, सीमा सिंह, वैभव राय आ मास्टर वरुण सिंह के मुख्य भूमिका बा. निर्देशक हउवें नंद किशोर महतो. उत्तर प्रदेश आ बिहार के असली लोकेशन पर फिल्मावल एह फिलिम ‘बजरंग’ में एक्शन, रोमांस आ कॉमेडी के जोरदार मसाला बा. फिलिम बनावे में कवनो कोताही नइखे कइल गइल.\nOne thought on “‘बजरंग’ के बाद जे.पी. सिंह ले अइहें ‘क्षत्रिय’”\nमार्च 2, 2012 को 4:00 पूर्वाह्न पर\ni have good stories, including dialogs, speech…..\ncomedy, romantic ,aaj ke dunia ke layak story hai……\nkoi mujhe btaye ki khani kise dikhana hai…aur mai kaise aage bdhu….\nkoi bhi director aur producer niras nhi hoga ….mera story dekhne ke bad….\nmy email id: raj.raj92120@gmail.com\nmy numbr = 8968971125


'जान तू जहान तू' के संगीतमय् मुहुर्त – Anjoria\n'जान तू जहान तू' के संगीतमय् मुहुर्त\nखुशी फिल्म फैक्ट्री के फिलिम “जान तू जहान तू” संगीतमय् मुहुर्त पिछला दिने मुंबई के अंधेरी में ए.बी. स्टूडियों में कइल गइल. निर्माता सुरेन्द्र कुमार के ई पहिला फिलिम ह. एह फिलिम से यश कुमार के भोजपुरी सिनेमा में उतारल जात बा. एकर शूटिंग जनवरी से बिहार के बिहारशरीफ, पटना, नालन्दा आ मनेर शरीफ में कइल जाई. एह फिलिम के आठ गो गाना बा जवना के उदित नारायण, इन्दू सोनाली, पायल मुखर्जी, आबीद जमाल, ओसामा बान, आ कल्याण सिंह के आवाज में रिकार्ड कइल गइल बा. मुहूर्त के शुभ अवसर पर बहुते गणमान्य लोग उपस्थित रहल जवना में बृजेश त्रिपाठी, विपिन सिंह, यशवंत कुमार, बबलू सोनी, एस कुमार, दामोदर राव, संजय भूषण पटियाला, सुजित तिवारी, अर्चना सिंह, आदिल वगैरह लोग खास रहलें.\n’आरे लाल प्यारे लाल’ अउर ’मेरे साजन तरे कारण’ के संगीतमय मुहूर्त\nदर्शक हमरा कैरेक्टर से नफ़रत बाकि हमरा से प्यार करेलें – संजय पांडेय


बैंक के कैशवान लूट के मामिला अबहीं ले ना सझूराइल – टटका खबर\nपंजाब नेशनल बैंक के कैशवान से सवा करोड़ रुपिया लूट के मामिला पुलिस अबहीं ले नइखे सझूरा पवले. एक त कैशवान में रुपिया से भरल ब्रीफकेस अइसहीं राखल रहुवे. दोसर वान का बारे में कवनो आदमी पल पल के जानकारी लेत देत रहुवे. तिसर एगो बोलेरो ओह गाड़ी के ओवर टेक कर के आगा निकल गइल रहे. शायद ओहूमें अपराधी बइठल होखऽ सं. ओवरटेक का चलते कैशवान धीमे भइल त एक दर्जन बदमाश ओकरा के घेर लिहलें आ आराम से लूट के चल निकलले. जवना जगहा पर डकैती भइल तवन दु थाना का बीच में पड़ेला आ दुनु थाना ओह इलाका के दोसरा के मानत ओहिजा गश्ती ना मारसु. कई जगहा छापामारी का बावजूद अबले कवनो अपराधी पकड़ में नइखे आइल आ नगदियो बरामद नइखे भइल . नकदी वाला ब्रीफकेस जरूर एक जगह फेंकल मिल गइल बा.\nTags: बैंक लूट